
Tot ce faci, fă sub privirea vigilentă a Duhului Sfânt! 

Această carte are o poveste. 

V-o înfățişăm pe scurt. 

Maestrul era întotdeauna însoțit de una sau mai 
multe stenografe care îi notau cu scrupulozitate 
cuvintele. Una dintre ele (să-i spunem S.K.) nota 
îndeosebi anumite fraze pe care Maestrul le rostea în 
cursul zilei: în contact cu vizitatorii, cu ocazia unor 
probleme de lucru sau de serviciu ori ca răspuns la 
unele întrebări. Nota, aşadar, cu grijă anumite fraze ale 
Maestrului, apoi le copia într-un caiet mic, îmbrăcat în 
catifea violetă. Într-o zi, caietul s-a umplut. 

Tocmai atunci era aniversarea Maestrului şi 
întreaga frăție mergea împreună cu el în munti. În vârf, 
la un popas, fiecare i-a adus un dar, şi chiar flori, pe 
care le-a primit cu bunătate, deşi nu-i plăceau aşa 
(Trebuia ca florile să rămână aşa cum erau, cu rădăcinile 
în pământ, să nu fie tăiate). 

La sfârşit, S.K. s-a apropiat de Maestru cu caietul 
învelit în catifea şi i la întins. Maestrul l-a luat, La 
întredeschis puţin şi i la înapoiat cu un gest neglijent în 
faţa tuturor, parcă oarecum dispreţuitor. A fost atât de 
cumplit, încât ea a avut impresia că a comis un act plin 
de vanitate. Din cauza emoţiei, a simţit că leşină. Toţi 


erau stupefiaţi. Atunci, şeful corului a luat inițiativa de 
a cere un cântec, ca să alunge această situaţie 
stânjenitoare. 

Biata S.K. nu mai vedea bine în faţa ochilor. 

Au mai rămas cu toţii un moment, apoi au început 
să coboare. Corul îşi continua cântecele. Grosul 
participanţilor era deja mult în față, pe când S.K. abia 
înainta ultima. Maestrul mergea înaintea tuturor. În 
acest timp, femeia îşi zicea: „Doamne, m-ai ofensat şi 
sunt ofensată”. 

Trecând pe lângă un lac, aflându-se foarte în urma 
tuturor, S.K. s-a pregătit să se arunce în apă. Exact în 
acel moment, Maestrul, deşi la câteva sute de metri 
înainte, a apărut lângă ea. A privit-o şi i-a spus doar 
atât: „Dacă ţii la Maestru, nu face asta”. Ea a coborât 
întristată. 

Mult timp, s-a simţit jignită şi a păstrat în fiinţa ei 
această rană; şi nu mai putea să scrie nimic. Totuşi, 
după o vreme, a reînceput să noteze cuvintele 
Maestrului, umplând astfel şi al doilea caiet. Dar n-a 
mai adus vorba despre caiet în faţa lui, convinsă că 
acesta uitase. 

Au trecut doi ani, şi în 1937, cu ocazia aniversării 
sale, Maestrul a chemat-o şi, simplu, zâmbindu-i, i-a 
cerut să-i aducă caietul, adăugând: „îl vom publica!”. 

S.K. i-a adus cele două caiete şi cartea fost 
publicată. 


SUFLETELE CARE SPERĂ 


Ceea ce doriți cu ardoare se va realiza! 

Ceea ce păstraţi cu sfinţenie în sufletul vostru este 
realitatea de mâine! 

Veniti în ţara primăverii veşnice! 

Veniti în ţara tinereții veşnice! 

Veniţi în ţara bucuriei! 

Veniţi în ţara iubirii! 

E atât de aproape de voi! 

Boala şi moartea au fost izgonite din această ţară! 

Veniţi şi primiţi comorile voastre! 

Veniți în ţara în care îi veţi găsi pe cei care vă 
cunosc şi pe care îi cunoaşteţi. 


CÂND SOARELE STRĂLUCEŞTE 


Când soarele străluceşte 

pământul se acoperă de verdeață, izvoarele țţâşnesc 
şi curg, 

vânturile bat, 

florile se deschid, 

pomii dau roade 

şi omul se trezeşte şi începe să gândească. 

Această carte este pentru discipol! 

Această carte le este destinată tuturor! 

Pentru că fiecare om a venit pe pământ 

Să înveţe. 

Această carte i se adresează fiecăruia dintre noi! 

Animalul a învăţat să simtă, 

dar omul a venit pe pământ ca să gândească. 

Universul întreg este pentru el o carte pusă în 
practică. 

Omul are misiunea să se instruiască. 

„A făcut-o puţin mai prejos decât îngerii”. 

Omul se instruieşte şi îngerii slujesc. 

În slujire, îngerii pun în aplicare ce au învăţat. 

Oamenii sunt discipoli 

şi îngerii, slujitori. 

Cel ce poate să slujească trebuie întâi să fi fost 
discipol. 

Slujirea este superioară simplei studieri. 

Slujitorul ceresc se situează pe o treaptă a evoluţiei 
mai înaltă decât discipolul de pe pământ. 

„Fiul Omului n-a venit să fie slujit, ci să slujească”. 

Discipolul se instruieşte, dar maestrul slujeşte! 


CALEA MAESTRULUI 


lubeşte calea perfectă a adevărului şi a vieţii. 
Aşează binele ca temelie a casei tale. 

Dreptatea să fie măsura sa, 

Iubirea, podoaba ei, 

înțelepciunea, zidul ei de apărare 

şi adevărul, făclia ei. 

Numai atunci Mă vei cunoaşte şi Mă voi arăta ţie. 


Dumnezeu 

Sufletul omul năzuieşte veşnic spre Dumnezeu şi 
spre iubirea Lui, căutându-le în spatele a mii de forme. 
Piscul vieţii discipolului este elanul său ascensional 
spre acest bine veşnic. 


Maestrul 
Maestrul însuşi îşi cheamă discipolii şi discipolii îi 
recunosc vocea. 


Discipolul 
Când discipolul şi-a găsit maestrul, s-a apropiat de 
Dumnezeu. 


Iubirea de Dumnezeu 

Discipolul îşi începe ucenicia prin iubire. „Dacă 

Mă iubiţi, respectaţi-Mi cuvântul”. 

lubeşte-L întâi pe Cel care a fost întotdeauna 
statornic şi de neclintit în iubirea Lui faţă de tine. 

Iubeşte-L pe Cel care ţi-a dat viaţă şi toate condiţiile 
pentru înflorirea ei. 


Cele trei principii 

Adevărul exclude orice plăcere. 
Înţelepciunea exclude orice frivolitate. 
Iubirea exclude orice violenţă. 


Lumina 

Discipolul trăieşte în lumină. Este singura lume 
reală. Umbra nu e reală. 

Caută lumina care e fără umbră. 

Evită orice gând, orice sentiment de natură să-ţi 
întunece conştiinţa. 


Adevărul 

„Piscul Cuvântului Tău este adevărul”. 

Acolo unde străluceşte adevărul, rodul se formează 
şi se pârguieşte. 

Discipolul înţelege adevărul doar când îl pune în 
aplicare. 


Puritatea 

Discipolul trebuie să aibă gândurile, dorinţele şi 
acţiunile curate, pentru ca maestrul să-i poată 
încredința metodele de lucru. 


Calea discipolului 
Calea discipolului este calea zorilor. 
Este calea luminii eterne care poartă în ea iubirea. 


Dumnezeu 
Numai de Dumnezeu se poate apropia omul cel mai 
Uşor. 


Iubirea pentru maestru 

Relaţia maestru-discipol este bazată pe iubire. 
Discipolul care îşi iubeşte maestrul poate să primească 
în această dispoziţie sufletească tot ce-i dăruieşte 
maestrul. 


Focul 
Discipolul trebuie să treacă prin foc ca să se 
purilice. 


Calea cea dreaptă 

Discipolul nu-şi permite în niciun caz să se 
îndoiască de providenţa divină. 

El ştie că drumul pe care a pornit este drumul 
adevărat. 

Este calea care duce la Dumnezeu. 


Rațiunea 

Discipolul îşi  cântăreşte întotdeauna atent 
acțiunile. 

Rațiunea precede seninătatea. 


Binele 

Să ştii că discipolul are întotdeauna posibilitatea să 
facă binele. 

Binele e scopul vieții sale. 


Convingerea 
Discipolul trece prin ispită pentru a-i fi puse la 


încercare convingerile. 


Sufletul 


Să fii conştient de tine însuţi ca de un suflet! 
Socoteşte-te un suflet viu care năzuieşte la 
Dumnezeu. 


Rezistenţa 

Discipolul se confruntă cu greutăţile vieţii ca să-şi 
întărească rezistenţa şi să-şi trezească conştiinţa. 

O viaţă fără momente cu o astfel de intensitate este 
viața sufletelor adormite. 

Discipolul trebuie să suporte tot ce i se întâmplă. 

În spatele a tot ce se petrece în existenţă, el vede 
acţiunea iubirii nemărginite care uneşte toate lucrurile. 


Consacrarea 

Când discipolul şi-a găsit maestrul şi maestrul i s-a 
adresat o dată, acesta îşi protejează puritatea cu 
devoțiune. 


Vigilența 

Conştiinţa discipolului trebuie să fie mereu trează, 
căci în lume se găsesc multe suflete înapoiate, care se 
străduiesc să-i întindă tot felul de capcane ca să-l 
atragă şi să-l facă să se abată de la calea cea dreaptă, 
dacă e posibil. 


Munca împreună cu maestrul 

Discipolul trebuie să trăiască asemenea unui suflet, 
unui suflet treaz, vibrând de iubire pentru Dumnezeu. 
Atunci, poate să lucreze cu maestrul lui. 


Înțelegerea 
Formele sunt învelişul. Ele nu-l tulbură cu nimic pe 
discipol. 


El caută ideea veşnică ce lucrează în forme şi le 
conferă valoare. 

Astfel, se uneşte cu lumea Duhului Sfânt, cu lumea 
tainică a universului. 


Conştiinţa discipolului 
Discipolul este mereu în ucenicie. Ştie că e discipol 
şi este conştient de asta clipă de clipă. 


Rugăciunea 

Discipolul se roagă şi singur. 

El este concentrat asupra rugăciunii şi-i trăieşte 
cuvintele. 


Exigenţa 
În îndeplinirea legilor divine, discipolul este foarte 
exigent faţă de sine însuşi. 


Tăcerea 

Nimeni să nu afle despre experienţele tale cât timp 
n-ai clădit în tine un punct de sprijin foarte sigur pe 
care să te poţi bizui. 


Duhul 
Tot ce faci, fa sub privirea vigilentă a Duhului Sfânt! 


Cu Dumnezeu 
Fii mereu în contact cu Dumnezeul iubirii. In afara 


Lui se naşte păcatul. 


Contemplarea 


Contemplarea înseamnă acele minute sfinte în care 
imagini sublime pun stăpânire pe conştiinţa 
discipolului. 

Contemplarea îi este indispensabilă discipolului ca 
să poată vedea clar în el însuşi şi să acţioneze în 
consecinţă. 


Singurătatea 

Discipolul trebuie să petreacă un timp în 
singurătate ca să se întărească. 

Astfel gândirea lui devine mai fermă. 


Păstrarea libertății 
Păstrează-ţi sufletul veşnic liber! 


Puritatea 

Puritatea este contextul de viaţă al discipolului. 

Nimic nu e mai frumos pentru discipol decât 
puritatea. 


Iubirea divină 
Morala discipolului este iubirea divină. 


Creşterea 

Sub razele soarelui, florile se deschid şi fructele se 
coc. 

Sufletul discipolului creşte doar în iubirea de 
Dumnezeu. 


Caracterul 
Discipolul dă dovadă de caracter când iubirea nu-i e 
supusă niciunei variații. 


Dacă se schimbă, înseamnă că nu iubeşte. 


Libertatea 

Discipolul aude întotdeauna în suflet cuvântul lui 
Dumnezeu. 

Orice teamă dispare şi o pace adâncă domneşte 
atunci înlăuntrul lui. 

E liber. 


Sufletul feciorelnic 

Discipolul trebuie să aibă o viaţă feciorelnică şi 
curată. 

Numai atunci este în starea potrivită pentru a simţi 
că este un suflet viu, un suflet feciorelnic. 


Idealul 

Încercările nu sunt mai puternice decât idealul 
discipolului; de aceea, discipolul poate fi recunoscut 
doar prin încercări. 

Discipolul e mai puternic decât circumstanţele, 
pentru că se află deasupra lor. Poartă în el Divinul. 

Unele suflete sunt la bunul-plac al împrejurărilor, 
dar astfel de suflete nu pot să aspire la un ideal, oricare 
ar fi el! 

Un suflet cu o voinţă invincibilă, acesta este idealul. 


Supunerea 

Discipolul este sever cu el însuşi! 

El respectă cu venerație cuvintele maestrului şi îi 
urmează toate sfaturile, fără să omită vreunul. 


Primul pas 


Primul pas al discipolului este să se simtă ca un 
suflet viu care caută trei obiective: să simtă, să 
gândească, să acţioneze potrivit voinţei lui Dumnezeu. 

Al doilea este să-i considere pe toţi ceilalți oameni 
suflete ataşate prin iubirea de Dumnezeu. 

Discipolii Frăției Universale nu sunt bărbaţi şi 
femei, ci suflete. 


Fericirea 

Discipolul nu-şi aşteaptă fericirea din afară. 

Se instruieşte, lucrează asupra sa şi în lume fără 
să-i cedeze acesteia. 

Pretinsa fericire a lumii seamănă cu temnicerul 
închisorii: deschide uşile, deţinuţii dau o raită pe afară 
şi apoi îi închide din nou. 


Gândul discipolului 
Un singur şi nobil gând trebuie să ocupe sufletul 
discipolului: lucrarea lui Dumnezeu! 


Nu uita 
Reţine doar atât: 
Eşti un suflet viu care îl iubeşte pe Dumnezeu! 


Maestrul şi discipolul 

Este de ajuns ca maestrul să fi venit o dată lângă 
discipol, pentru ca acesta să-l urmeze. 

Supunerea şi iubirea îl apropie pe discipol de 
maestru. 

Maestrul îi dăruieşte iubire chiar din momentul 
venirii sale; discipolul îi arată supunere. 


Înălțarea 


Întâi, maestrul vine şi aduce iubire. 
Discipolul se trezeşte, începe să înveţe şi se înalță. 


Viaţa simplă 
Discipolul duce o viață simplă, fără nicio 
extravaganțţă. 


Tăcerea, glasul blând al lui Dumnezeu 

Discipolul rezolvă problemele cele mai dificile într- 
un calm absolut, când toţi dorm şi numai Dumnezeu 
veghează. 

Glasul blând al lui Dumnezeu se aude doar în 
tăcere. 


Legea 
A trăi potrivit voinţei lui Dumnezeu: aceasta este 
legea care menţine legătura dintre maestru şi discipol. 


Împărăția discipolului 
Discipolul trăieşte în întinsa împărăție a libertăţii. 
Trebuie să-şi protejeze libertatea. 


Adevăratele relații 

Sufletul trăieşte în puritate absolută! 

Când discipolul primeşte iubirea maestrului său, 
dar nu ca suflet, se perverteşte. 

Când primeşte cunoaşterea, dar nu ca suflet, se 
denaturează. 


Numele 
Maestrul li se adresează discipolilor pe nume. 


Numai maestrul i se adresează pe nume fiecărui 
discipol. 

Când discipolul îşi aude prima oară numele, simte o 
bucurie mai mare decât orice fericire pământească. 


Bucuria 

Limbajul nu poate să exprime starea sufletului care 
trăieşte în iubirea de Dumnezeu. 

Discipolul trăieşte într-o bucurie permanentă. 


Înflorirea 

Dimineaţa, florile îşi deschid corolele ca să 
primească razele soarelui. 

Sufletul discipolului se deschide în fața maestrului, 
pregătit fiind să primească adevărurile divine. 


Lumina 

Cât timp discipolul caută lumina în exterior, nu i se 
poate vorbi despre Dumnezeu. 

Când în exterior apare întunericul, când bântuie 
furtuna, o licărire interioară îi luminează conştiinţa şi în 
el apare iubirea pentru ce e mare! 

Să păstreze cu mare grijă lumina interioară! 

Acesta este momentul pe care discipolul îl aşteaptă 
în viaţa lui. 


Glasul maestrului 

Discipolul nu poate fi ataşat în acelaşi timp de ce 
este trecător şi de Dumnezeu. 

Dacă îl iubeşte pe Dumnezeu, va vedea înaintea 
ochilor săi lumea efemeră întunecându-se, 
îndepărtându-se din ce în ce mai mult şi dispărând. 


Atunci, se va afla într-o altă lume, o lume de lumină, de 
pace şi de bucurie. 
Şi va auzi glasul maestrului său. 


Rugăciunea 

Rugăciunea este un proces de purificare. 

Discipolul trebuie să se roage mereu. 

Trebuie să se pună la adăpost de influenţele 
efemerului, prin rugăciune, gânduri curate şi o 
necontenită iubire de Dumnezeu. 


O lege 

Discipolul se bucură de evoluţia fiecărui suflet şi 
contribuie la ea. Legea lumii spirituale spune: Când 
unul se înalță, toți se înalţă! 


Munca interioară 

Dacă discipolul lucrează asupra corpurilor sale 
spirituale, va primi lăuntric anumite adevăruri. 

Condiţiile favorabile nu sunt întotdeauna exterioare. 


Disponibilitatea 
Când discipolul îşi înţelege exact maestrul, devine 
receptiv şi i se dăruieşte întotdeauna. 


Concordanţa 

Când sufletul primeşte totul, pătruns de iubirea 
divină, totul îi este dăruit cu iubire. Aceasta este legea 
Domnului. 


Reciprocitatea 


Prima lege sfântă este: 

Iubirea domneşte doar în sferele pure ale libertății. 

lubirea nu poate să existe decât acolo unde 
domneşte o libertate interioară absolută. Maestrul îi 
dăruieşte această libertate discipolului. 

Şi discipolul trebuie să-i lase libertate deplină 
maestrului. Această libertate este sfântă! 


Maestrul 

Când te simţi copleşit în pustiul existenţei, maestrul 
îți aude chemarea. 

Înalţă-ţi conştiinţa, şi-i vei auzi glasul. 

Atunci vei fi consolat. 


Unirea 

Numai în Dumnezeu se săvârşeşte unirea perfectă a 
iubirii supreme cu bucuria. 

Când le ai, Dumnezeu sălăşluieşte în tine. 


Divinul 
Viaţa divină îi cere discipolului să trăiască constant 
în iubire şi bucurie. 


Numele nou 

Fii pur. 

Când sufletele mari trăiesc în puritate absolută, 
primesc de la maestrul lor un nume nou. 


Puritatea, viața 

Când conştiinţa i se trezeşte astfel încât să aspire la 
legături adevărate cu maestrul, discipolul atinge 
puritatea şi ea devine izvorul vieţii sale. 


În această viață studiază, creşte şi ajunge la 
perfecțiune. 


Viața pentru Dumnezeu 

Maestrul este gata întotdeauna să-i facă cunoscute 
discipolului adevărurile divine, îndată ce constată că 
este pregătit cu adevărat şi că este însuflețit de o 
dorință adevărată de a trăi pentru iubirea sublimă şi 
universală. 

De aici îşi ia el puterea şi răspândeşte lumina care 
țâşneşte din ea. 


Descoperirea maestrului 
Discipolul care îl recunoaşte pe Dumnezeu în el îşi 
găseşte maestrul. 


Calea 
Prin punerea în aplicare în viață a legilor divine, 
discipolul arată că merge pe calea adevărului. 


Viaţa intensă 

Viaţa discipolului este de o mare intensitate! 

Trece prin bucurii şi tristeţi profunde pe care lumea 
nu le cunoaşte. 

Este tristeţea tuturor grânelor semănate în pământ 
negru şi bucuria tuturor florilor deschise la lumină. 


Iubirea discipolului 
Când discipolul îşi iubeşte maestrul, se poartă în 


viață aşa cum s-ar purta maestrul. 


Regula sfântă 


Deschide-ţi zilnic inima spre Preaiubitul sufletului 
tău, ca să poată să-i vadă adâncurile ascunse. 
Deschide-ţi în fiecare zi sufletul spre Domnul! 


Credinţa 

Să ai credinţă deplină în Dumnezeu! 

Şi orice teamă interioară va dispărea. 

Să crezi că nu vei pierde niciodată bunul preţios pe 
care Dumnezeu l-a aşezat în sufletul tău înainte de 
crearea lumii. 

Această credinţă te eliberează de orice teamă, de 
orice suspiciune şi de îndoială în general. Te face liber şi 
statornic. 


Smerenia 

Smerenia este expresia iubirii față de Atotputernic. 

Piscurile inaccesibile îşi trimit binecuvântarea spre 
vale. 


Firescul 

În viaţa sa, discipolul este cât se poate de firesc. 

Aceasta îi aduce frumuseţe şi sinceritate. 

Acest firesc asigură condiţiile de manifestare a 
iubirii. 


Înțelegerea 

Dacă ceva îţi tulbură privirea, încearcă să receptezi, 
în spatele vălului formelor tranzitorii, lucrul neîncetat 
pe care Duhul Sfânt îl săvârşeşte pentru înălțarea 
sufletelor spre Atotputernic. 

În spatele fiecărei forme, vezi imaginea lui 
Dumnezeu. 


Lumea 

Lucrul cel mai fatal pentru om este să caute să-i 
placă lumii, căci va fi dezamăgit întotdeauna. 

Viaţa capătă sens doar când vibrează în armonie cu 
glasul blând al Celui Luminat. 


Percepția 

Maestrul îi vorbeşte discipolului clar şi deschis. 

Discipolul îi percepe cuvintele şi le înţelege. 

Aşezându-le în suflet, discipolul le păstrează ca pe 
un bun sfânt. 


Maestrul 

Maestrul coboară ca să-şi manifeste iubirea. 

Nu este un proces vizibil. 

El transmite curenţii puri ai iubirii pentru tot ce 
există. 

Vrea să apropie astfel sufletele de lumina şi bucuria 
în care trăieşte el însuşi. 


Reciprocitatea 

Când un pom face fructe gustoase din abundentă, 
grădinarul îl udă cu bucurie, iar cerul îi dăruieşte şi el 
cu generozitate razele soarelui şi ploaia binefăcătoare. 

Când discipolul păstrează şi preţuieşte ce primeşte 
de la maestrul lui, se trezeşte atunci în maestru dorinţa 
de a-i dărui şi de a-i dezvălui şi mai multe lucruri. 


Cunoaşterea sfântă 

Natura raţională a plasat cunoaşterea sfântă pe 
piscuri inaccesibile pentru ca doar sufletele pregătite şi 
capabile să-i preţuiască întreaga valoare să se poată 


bucura de frumuseţea ei. Discipolul nu trebuie s-o 
expună în faţa lumii. 


Libertatea 

Din afară, nimeni nu te poate perverti dacă nu 
accepțţi tu însuți asta. 

Este gradul de libertate cel mai înalt pe care 
Creatorul i La lăsat omului. 


Păcatul 

Discipolul iubeşte florile care se deschid în sufletul 
lui, adică gândurile frumoase, sentimentele nobile şi 
faptele bune. 

El veghează asupra lor cu grijă şi nu-i permite 
îngheţului să le vatăme. 

Îngheţul este păcatul care îi e străin. 

Discipolul iubeşte florile deschise în sufletul lui. 


Binele 
Binele este singura preocupare a discipolului. 


Duhurile 

Discipolul ştie să deosebească duhurile. 

Duhurile rele vin la el sub forma unui bărbat sau a 
unei femei, în timp ce spiritele luminoase apar ca 
suflete. 


Prima rază 

Aspiraţia spre puritate este aspiraţia spre iubire. 

Ea arată că omul a ieşit din viaţa obişnuită şi merge 
spre o viaţă superioară. 

Prima rază a iubirii îl luminează pe discipol îndată 
ce dobândeşte puritatea. Atunci îi apare în faţă viaţa 


luminoasă a marilor suflete, viaţă căreia sufletul 
omenesc îi este predestinat. 

Aceasta este chiar lucrarea lui Dumnezeu. „Lor le 
dezvăluie Dumnezeu toate aceste lucruri”. 


Protejează 

Protejează cu grijă libertatea pe care ai primit-o de 
la Dumnezeu. Mulțumită ei, îţi elaborezi şi-ţi 
construieşti solid caracterul. 


Evidență 
Pentru om, a-L sluji pe Dumnezeu şi a rămâne în 
iubirea Lui înseamnă grandoare şi slavă. 


Viaţa ta 

Izvorul care ţâşneşte din piscuri udă totul în calea 
lui. 

Dacă vrei să ajuţi omenirea, ai grijă întâi să-ţi 
ameliorezi propria viaţă. 

Vei acţiona atunci după legea izvorului. 


Răbdarea 

Discipolul poate să aibă răbdare pentru că ştie să 
aştepte. 

Discipolul poate să aibă răbdare pentru că înţelege. 

Discipolul poate să aibă răbdare pentru că ştie că 
există un timp pentru fiecare lucru. 


Abnegația 
Discipolul suportă cu mare abnegaţie toate jignirile 
care i se pot adresa. 


Inteligența 

Lumina inteligenţei face conştiinţa discipolului mai 
lucidă şi o ţine mereu trează, ca să fie în contact 
permanent cu Duhul Sfânt. 


Supunerea, smerenia 

În viaţă, supunerea este un izvor curat şi abundent. 
Fii supus şi blând întotdeauna şi păstrează cu sfinţenie 
în suflet tot ce provine din acest izvor. 


Întotdeauna 
Păstrează-ţi întotdeauna puritatea interioară! 


Maestru şi discipol 

Sinceritatea este condiţia indispensabilă existenţei 
unei rezonanţe a sufletelor lor. Este condiţia graţie 
căreia maestrul poate să dăruiască şi discipolul, să 
primească. 

Sinceritatea este condiţia unei relaţii corecte între 
maestru şi discipol. 


Reciprocitatea 

Când discipolul este sincer, maestrul este blând cu 
el. 

Când discipolul îl minte, maestrul e sever. 


Experienţa 

Unele experienţe sunt etape în viaţa discipolului! 

O experienţă trăită de discipol are valoare doar 
pentru el. 


Ea formează în sufletul lui un spaţiu sfânt. 

E bogăţia lui! 

Potrivit legii libertății interioare, el o poate 
comunica, dar numai unui suflet apropiat, cu inima 
arzând de iubire şi plină de abnegaţie şi dorinţă 
constantă de a-L sluji pe Dumnezeu. Dacă o 
împărtăşeşte unei fiinţe incapabile s-o înţeleagă şi s-o 
aprecieze, va simţi în suflet o tristeţe profundă. 


Duhul Sfânt 

În viaţa lui, discipolul acţionează întotdeauna la 
impulsul puternic al Duhului Sfânt, fără să fie nevoie să 
adauge nimic altceva! 


Puritatea 
Fii pur ca un copil. 


Fidelitatea 
Fii la fel de fidel ca Dumnezeu. 


Glasul interior 
Ascultă mereu glasul sufletului tău, şi vei şti cum 
să te comporți. 


Munca discipolului 
Fă tot ce-l este plăcut lui Dumnezeu; acesta este 
criteriul discipolului. 


Gândirea trează 

Gândeşte-te la Dumnezeu şi la cei care suferă, când 
eşti trist şi descurajat. 

Acest gând te va uşura şi te va îmbărbăta. 


Măsura 

Relaţia maestrului cu discipolul depinde de discipol. 

Orice discipol care învaţă bine se bucură de buna- 
dispoziție a maestrului său. 

Razele soarelui pătrund într-o încăpere când 
ferestrele sunt deschise. 


Corpurile spirituale 

Pentru ca discipolul să fie permanent în contact cu 
maestrul său, trebuie să-şi dezvolte corpurile spirituale. 

Legătura între maestru şi discipol este spirituală. 


Afinitatea 

Maestrul este maestru pentru toţi. 

Dar, dacă discipolul uzează de vreun procedeu 
sincer şi sfânt în care Se manifestă Dumnezeu, poate 
să-şi atragă o mai mare iubire din partea maestrului. 


Dialog mistic 
- Eu sunt Calea! 
- Şi Lumina care mă călăuzeşte pe Cale! 


Rugăciunea, credința 

Roagă-te întruna şi încredinţează totul mâinilor 
Domnului. 

Dacă Dumnezeu vrea să acționeze, îţi va oferi 
mijloacele necesare. 


Realul 


Adevărata măreție se găseşte dincolo de materie. În 
viaţă, realul, sublimul este invizibil. 

De aceea, discipolul renunţă treptat la tot ce e 
material şi tranzitoriu. El intră într-o lume în care 
domneşte lumina. Acolo îşi recunoaşte corect maestrul 
şi viaţa lui trece într-o gamă nouă şi superioară. 

Acest proces se poate produce pe moment. Totul 
depinde de discipol. 


Rugăciunea, puritatea 

Cu cât curge mai mult, cu atât apa izvorului e mai 
pură. 

Discipolul se roagă deseori; e un lucru indispensabil 
pentru puritatea lui. 


Regula 

Cuvintele maestrului nu trebuie să fie niciodată 
subiect de  tentaţie pentru discipol. Ele trebuie 
întotdeauna să-l înalțe şi să-l hrănească sufleteşte. 


Legea 

Discipolul trebuie să cunoască şi să păstreze mereu 
în gând legea următoare: Totul în viață se transformă în 
bine! 


Viața 

Atâta timp cât crenguța se mişcă în sus şi în jos, 
dar rămâne bine fixată de copac, nu există niciun 
pericol pentru ea. Pericolul apare atunci când se 
desprinde. 


Când discipolul trăieşte pentru Dumnezeu, este o 
creangă bine ataşată de copac. 


Îndrăzneala 

Discipolul trebuie să fie îndrăzneţ şi hotărât; atunci 
poate să meargă pe calea îngustă. Calea îngustă îl duce 
la Dumnezeu! 


Bucuria 

Fii întotdeauna bucuros. 

Legătura cu lumea ideală îl copleşeşte pe discipol de 
bucurie. 


Credința, speranța, iubirea 

Cel care este pregătit să se sacrifice va rămâne cu 
fermitate în iubirea sa. 

Cel care păstrează speranţa va rămâne cu fermitate 
în credinţa sa. 

Cel care trăieşte în bucurie va rămâne ferm în 
speranţa sa. 

Dacă nu poţi să simţi bucuria, vei pierde speranţa. 
Dacă n-ai încredere în nimic, vei pierde credinţa. Dacă 
nu eşti pregătit să te sacrifici, îți va fi cu neputinţă să-ţi 
păstrezi iubirea. 


Cele trei reguli 

Când nu reuşeşti, arată-ţi speranţa. 

Când Dumnezeu te învaţă, arată-ţi credinţa. 

Când aproapele tău cade lângă tine, arată-ţi iubirea. 


Cele trei reguli 
Când zorii apar în tine, arată-ţi speranţa. 
Când soarele răsare în tine, arată-ţi credinţa. 


Când soarele atinge zenitul, arată-ţi iubirea. 
Speranţa e de natură fizică. 

Credinţa e de natură spirituală. 

Iubirea e de natură divină. 


Lacrimile 

Unele lacrimi sunt sfinte. 

În viaţa discipolului, drumul lor este deosebit. 
Trebuie ca el să le lase să curgă libere. Lacrimile 
vindecă. Ele înalţă şi purilică conştiinţa omului. 
Lacrimile consolează. Fără lacrimi, discipolul trăieşte în 
suferință. 

Există şi lacrimi de compasiune. 

Lacrimile lui Hristos exprimă sacrificiul pentru 
omenire. 

Omul poate să plângă în sinea lui când simte 
prezenţa Atotputernicului. 


Bucuria 
Limitează-ţi dorinţele materiale, şi vei gusta bucuria 
întru Dumnezeu! 


Credinţa 

Credinţa duce la realizare. Adevăratul discipol are 
întotdeauna credinţă. Credinţa vine din 
„supraconştiinţă”. 

Vioiciunea 


Discipolul este întreaga viaţă bine-dispus, vioi şi 
vesel. 


Idealul discipolului 


În viaţă, discipolul Frăției Universale aspiră să 
realizeze iubirea divină, înţelepciunea divină, adevărul 
divin. 


Prelungirea vieții 

Puritatea prelungeşte viaţa. Discipolul care îşi 
păstrează corpul pur trăieşte mai mult; cel care îl 
murdăreşte îl schimbă mai repede. 


Iubirea 

Iubirea aduce abundență. Abundenţa face să 
dispară orice nemulțumire. 

Discipolul a înţeles bine iubirea doar când a ajuns 
să împace toate contradicţiile din viaţa sa; altfel, n-a 
înţeles-o. 


Iubirea, puritatea 

Cel care iubeşte începe să preţuiască puritatea. 

Toată viaţa discipolului trebuie să fie pură în 
numele iubirii. 


Răbdarea 

Răbdarea este o ştiinţă sublimă! 

Rădăcinile ei se află în lumea divină. 

Răbdarea şi iubirea, răbdarea şi pacea, răbdarea Şi 
bucuria. 

Numai cel care iubeşte e răbdător. 

Numai cel care are pacea e răbdător. 

Numai cel care trăieşte în bucurie e răbdător. 

Numai cel călăuzit de rațiune e răbdător. 


Buna viziune 


Orice formă tranzitorie este un tablou neterminat la 
care lucrează Duhul Sfânt. 
Discipolul vede doar binele peste tot şi în fiecare. 


Noua naştere 

Procesul naşterii este unul neîntrerupt. 

Discipolul trebuie să se nască în fiecare zi într-o 
lume nouă. 

Fiecare zi îi aduce o concepţie nouă despre iubire, o 
cunoaştere nouă a slujirii lui Dumnezeu. 

El trebuie să dobândească în fiecare zi o viziune 
nouă asupra căilor de nepătruns ale lui Dumnezeu. 

În fiecare zi, Duhul Sfânt îl vizitează pe discipol şi i 
se adresează într-un limbaj nou. Cuvântul Lui îi purifică 
conştiinţa şi o transformă în întregime. Îi înalță 
gândirea. El aşteaptă în fiecare zi pogorârea Sfântului 
Duh! 


Libertatea 

Când se deschide spre Dumnezeu, sufletul 
discipolului este liber. 

Şi discipolul nu trebuie să-l limiteze prin cerinţele 
corpului. 

Legea karmică limitează omul, dar, îndată ce începe 
să trăiască pentru Dumnezeu, intră în iubire. Şi atunci 
e deja liber. 


Prezența divină 

Hristos bate la uşă şi, dacă ea se deschide, intră, 
dacă uşa rămâne închisă, trece mai departe. 

Şi la fel le vorbeşte maestrul discipolilor. 

Lucrează cu cei care îl ascultă şi îi pun în aplicare 
cuvintele. Îi ajută. 


Dar, dacă sunt tulburaţi de cuvintele lui şi nu le 
înţeleg, maestrul se îndepărtează. 


Încercarea 

Când se află în lume, discipolul trebuie să fie 
întotdeauna treaz. Acolo, va fi trecut prin spaţii pline de 
flori. Trebuie doar să treacă, fără să se oprească. Dacă 
se opreşte, parfumul lor îl va cufunda într-un fel de 
beţie; va adormi şi va rămâne acolo. 

De aceea, conştiinţa trebuie să-i rămână trează, 
concentrată la scopul său şi legată permanent de 
maestru. 


Natura 

În natură, toate formele sunt simbolul unei lumi 
ideale, veşnice. Ele sunt cartea în care discipolul 
descifrează scrisul divin. Discipolul îşi începe instruirea 
studiind natura: izvoarele, iarba, florile, munţii. Acolo 
caută legile corecte ale vieții şi ale purității. 


Inima, inteligența, sufletul 

Discipolul are inima unui copil şi înţelepciunea 
unui bătrân. 

Şi păstrează întotdeauna în sufletul lui adevărurile 
cele mai elevate şi mai nobile. 


Aura 

Cu gândul, discipolul se înconjoară întotdeauna de 
un zid de apărare. 

Trebuie ca el să-şi păstreze sufletul impenetrabil 
față de influenţele a tot ce este trecător. 

Gândindu-se la Dumnezeu, îşi înconjoară aura cu 
lumina divină. 


Puritate şi iubire 

Discipolul trebuie să fie pur ca să înţeleagă şi să 
primească iubirea. 

Când dobândeşte puritatea, iubeşte lumea întreagă. 

Puritatea este zidul său de apărare. 


Iubirea 
lubirea este o stare sublimă! Este legea supremă 
care umple întotdeauna sufletul discipolului. 


Rugăciunea 

Discipolul trebuie să se roage mereu, ca să fie în 
contact cu lumea invizibilă şi să se protejeze astfel de 
ispitele duhurilor inferioare. 


Lumina 
Discipolul să meargă întotdeauna în lumină, ca să 
nu se împiedice. 


Ucenicia 

Discipolul trebuie să se gândească la un singur 
lucru: să înveţe şi să nu-şi închipuie niciodată că este 
superior celorlalți. El ştie că ştiinţa pe care o "ai are de 
dobândit e fără limită. Trebuie să fie conştient că e abia 
la început. Piscurile cunoaşterii, Pe care trebuie să se 
ridice, sunt fără limite! De “eea este modest. Modestia îl 
introduce în templul înţelepciunii. Cel ce vorbeşte 
numai despre el nu este discipol. 


Pacea 


În toate situaţiile, discipolul trebuie să-şi păstreze 
pacea; ştie că totul e pentru binele lui. 
Teama e de natură animalică. 


Izvorul 
Discipolul nu-şi potoleşte setea decât cu apă de 
izvor. E mai bine să fii însetat decât să bei apă poluată. 


Însetatul 

Numai însetatul va găsi izvorul din munți. 

Numai însetatul merge la Izvor. Numai discipolul 
găseşte maestrul. 

Numai discipolul rămâne lângă maestrul lui. 


Binele 

Ceea ce gândeşti primeşti în tine. Gândeşte-te des la 
adevăr, la iubire, la înţelepciune, la dreptate la virtute. 

Şi ele se vor păstra în tine. 

Apa care ţâşneşte din adâncuri e pură. 


Bucuria aşteptării 

Discipolul este întotdeauna mulţumit de momentul 
prezent. 

Trebuie să spere permanent la un viitor divin. 

Această speranţă este bucuria şi consolarea lui. 


Inteligența 

Inteligența trebuie să-l lumineze pe discipol. 
El trebuie să înţeleagă viaţa cu inteligenţa lui. 
E bine să meargă pe un drum luminos. 


Iubirea 

Îndată ce discipolul atinge iubirea, se găseşte deja 
în prezenţa altor legi. 

Iubirea este de esenţă spirituală. În ea nu există 
separare, ruptură. Iubirea divină nu cunoaşte 
întrerupere; ea creşte veşnic. 


Spre iubire, lumină, adevăr 

Păstrează-ţi întotdeauna gândurile deasupra 
preocupărilor pământeşti. Înaltă-ți mai sus gândurile 
spre iubire, spre lumină, spre adevăr. 


Surpriza 

Nimic nu-l poate surprinde pe discipol. Trebuie ca el 
să rămână întotdeauna calm. 

Ştie că există un plan divin, care orânduieşte toate 
lucrurile. 

De aceea, nimic nu-l uimeşte. 


Înţelepciunea 

Discipolului i se cere să manifeste cea mai mare 
înţelepciune în viață! 

Discipolul evită orice conflict. Înţelepciunea este 
fiica iubirii şi a cunoaşterii. 


Sensibilitatea 

Cea mai mică adiere face să tremure undele lacului. 

Discipolul trebuie să devină mai sensibil, ca să 
primească undele subtile care coboară din Cer. 


Lumina albă 


Când discipolul se cufundă în lumina albă, îl 
percepe pe maestru. Maestrul îi vorbeşte dintr-o sferă 
de lumină albă. 


Adevărata locuință 
Adevărata locuință a discipolului se află în 
interiorul sufletului său. Nu are alta în afară de ea. 


Dumnezeu 

Slujirea lui Dumnezeu este o datorie sublimă. 

Lângă Dumnezeu domneşte peste tot şi întotdeauna 
frumuseţea. 


Iubirea divină 
Aşa cum ne încălzim la soare, aşa trebuie să trăim 
în iubirea divină. 


Iubirea 

Discipolul se purifică mulţumită iubirii lui pentru 
Dumnezeu. Se poate să se purifice şi prin suferinţe. 
lubirea este o energie vie, un curent neîntrerupt care 
curge de la Dumnezeu şi trebuie să ne traverseze 
inimile. 

Când discipolul trăieşte în iubire, rezolvă uşor toate 
problemele şi pentru el nu există contradicții. 


Concentrarea 

Discipolul trebuie să-şi stăpânească gândurile şi 
slujească prin ele adevărul. 

De aceea, trebuie neapărat să se concentreze 
înlăuntrul său. 


Sa 


Se poate gândi la lumina dătătoare de viață, 1° 
veşmântul frumos cu şapte culori pe care ea îl poartă şi 
la limbajul ei muzical. Este suprema armonie cosmică. 

Se poate gândi şi la soarele divin reconfortant la 
care toţi aspiră. Astfel răsună un acord perfect în 
conştiinţa omenească. 


O conştiinţă trează 

Când discipolul se concentrează, nu trebuie să 
adoarmă, ci să rămână treaz. Dacă adoarme, intră în 
curenţii inferiori ai naturii, de unde îi va fi greu să iasă. 


Drumul 

Odată pornit pe drumul divin, discipolul trebuie să 
fie mereu vigilent. Despre acest drum vorbeşte Domnul 
când zice: „Puţini îl urmează”. 


Libertate 
Discipolul e liber când nimic nu-l abate de la calea 
lui. Nimic nu e mai puternic decât scopul lui. 


Meditația 

Discipolul trebuie să mediteze, nu să viseze, în 
timpul  meditaţiei, el îşi menţine vigilența, căci 
inteligenţa lui lucrează şi el gândeşte. Dar, când visează, 
o pierde, deoarece se află sub influența sentimentelor 
sale inferioare. 


Calea 
Calea discipolului este plăcută pentru că e 
ascendentă. 


Fermitatea morală 

Discipolul trebuie să fie atât de sus din punct de 
vedere moral, încât aspiraţiile sale să  întreacă 
întotdeauna toate celelalte ispite din jur. Nu poate fi 
ispitit de rău. 

Discipolul are nevoie nu numai de o aspirație 
morală, ci şi de o bază morală fermă. 


Experienţa 

Discipolul trebuie să ştie să se sprijine nu numai pe 
propria experienţă, ci şi pe a celorlalţi. În acest fel, 
evoluează spre iubirea totală. 


Esenţa 

Omul este o ființă colectivă. 

Trebuie ca el să fie conştient că este făcut după 
“chipul lui Dumnezeu. Trebuie ca el să aibă caracter să 
cunoască natura binelui veşnic. 


Realitatea 

Nu te opri la nimic din ce se găseşte în afara ta 
atâta timp cât nu te-ai studiat pe tine însuți. 

Când pricepe propria-i realitate, discipolul înţelege 
pe ce se bazează întreaga creaţie. 


Naşterea întru Duhul Sfânt 

Discipolul trebuie să se nască întru Duhul Sfânt. El 
se ridică atunci deasupra efemerului şi contradicţiile 
pământeşti nu mai există pentru el. 


Voința divină 

Trebuie ca noi să trăim conform voinţei lui 
Dumnezeu! 

Ea include binele şi toate fiinţele vii. 


Dorința 

Doreşte ce e raţional! 

Doreşte ce e bun pentru toţi! 
Doreşte ce doreşte Dumnezeu! 


Libertatea, limitarea 
Discipolul e liber şi de aceea se limitează el însuşi. 
Cel ce nu se limitează el însuşi va fi limitat de natură. 


Revelația 

Nu se vede nimic într-un lac agitat. Un lac liniştit 
reflectă piscurile munţilor, cerul, soarele şi stelele. 
Discipolul are nevoie de un suflet liniştit şi de o gândire 
echilibrată. Atunci, apare totul şi multe contradicții se 
rezolvă în acel moment. 


Cunoaşterea şi credința 

Înţelepţii deţin cunoaşterea. Cel care crede trebuie 
să înveţe şi cel care ştie trebuie să pună în aplicare. 
Cunoaşterea include frumuseţea. Ea nu se poate 
dezvolta fără credinţă. 


Spontaneitatea 

Lumina apare în sufletul discipolului ca zorii. 

El nu trebuie să forţeze nimic. Totul în el trebuie să 
se facă natural şi la timp. 


Credinţa 

Ai credinţă în cel care te instruieşte. 

Ai credinţă în cel pe care îl iubeşti. 

Discipolul trebuie să aibă încredere absolută în 
Maestrul lui. 


Întărirea caracterului 

O tulpină tânără se expune furtunii ca să se 
fortifice, să se întărească şi să devină un stejar puternic. 

La fel, discipolul trebuie să treacă prin unele 
încercări ca să devină mai puternic şi să le depăşească 
şi, în sfârşit, să înţeleagă corect viaţa. 


Studiul 

Pentru discipol, lumea fizică este doar un loc de 
studiu, nu de plăceri. 

Studiul îi face viaţa intensă, frumoasă şi plină de 
veselie. 

Numai studiul conferă un conţinut vieţii sale. 
Numai slujirea conferă un sens vieţii sale. 

Discipolul nu face decât să traverseze lumea 
materială, fără să se oprească aici. 


Cartea sfântă 

Totul îţi pare interesant la Cel pe care îl iubeşti. 

Discipolul citeşte neobosit cartea sfântă a naturii, 
ca să cunoască gândirea lui Dumnezeu. Dumnezeu este 
Preaiubitul său! 


Încercarea discipolului 


Ții în mâini un recipient obişnuit. Tremuri la gândul 
de a-l lăsa să cadă. Se sparge. Plângi şi crezi a totul e 
pierdut. Dar natura e raţională, iubirea divină ţi-a 
pregătit altul cu un conţinut preţios. 

Consternarea te pregăteşte pentru o încântare 
viitoare. Astfel te apropii de o nouă surpriză oferită de 
Lumea Reală. 


Iubirea 

În toate încercările, rămâi fidel iubirii! 

Discipolul trebuie să rămână ferm în iubirea lui, 
fără să se îndoiască de sine. Calea iubirii este calea 
multor încercări prin care va trece ca să se stabilească 
amploarea fidelității şi a fermităţii iubirii sale. 


Sensibilitatea 

Discipolul nu trebuie să-şi piardă sensibilitatea. 
Sentimentele lui nu trebuie să slăbească în niciun caz. 

Gândurile elevate ascut sistemul nervos şi îl fac ^ai 
sensibil. 


Iubirea şi înțelepciunea 

Viaţa discipolului este extraordinară. 

Fiecare faptă a sa este însufleţită de iubire şi 
înțelepciune. lubirea reprezintă apa de izvor, răcoroasă 
şi limpede, cu care îşi potoleşte setea. Şi înţelepciunea 
reprezintă vârful muntelui spre care se înalţă. 


Tandreţea 

Tandreţea este o calitate indispensabilă discipolului. 

Trebuie să fie tandru! Tandreţea pregăteşte calea 
iubirii. Tandreţea şi iubirea nu calcă în picioare trestia 
ruptă şi nu sting lampa pâlpâitoare. 


Ele răspândesc pe pământ strălucirea lumii 
angelice. 


Lumea 
Discipolul trebuie să trăiască în lume, dar lumea nu 
trebuie să trăiască în el. 


Idealul înalt 
Idealul înalt domină conştiinţa discipolului! Şi e 
frumos să-l vezi pe discipol având o idee mare în suflet. 


Sublimul 
Ce frumos e să ştii că evoluezi spre Sublim, acolo 
unde viața va căpăta adevăratul ei sens! 


Puritatea 

Diamantul pur reflectă perfect lumina. 

Puritatea condiţionează orice realizare. 

Numai ființa pură poate să treacă de porţile 
cunoaşterii supreme!  Discipolul trebuie să fie 
întotdeauna pur. Întotdeauna pur! Nimic pe lume nu e 
mai sublim decât puritatea. 


Promisiunea 
Discipolul trebuie să-şi ţină întotdeauna 
promisiunea, ca să-şi întărească constanţa caracterului. 


Dumnezeu 
Nu-ţi fie teamă! Dumnezeu este neschimbător! El le 
dăruieşte tuturor fiinţelor mulțumire şi consolare. 


Realitatea 
Pentru discipol, realitatea fundamentală trebuie 
fie aspiraţia spre ideal. 


Sa 


Lumina 

Viaţa cere lumină! 

Lumina descoperă frumuseţea lumii. 
Prezenţa ei permite evoluţia. 

Lumina alimentează inteligenţa şi raţiunea. 


Armonia 

Prima grijă a discipolului este să realizeze armonia 
interioară care constă în a-şi acorda gândurile, 
sentimentele şi acţiunile. Este o muzică interioară care 
umple sufletul. 

Pot să apară dificultăţi atunci, dar nicio schimbare 
nu-i alterează caracterul. 


Influențele 
Discipolul evită influența lumii perisabile până la 
dobândirea forţei adevărate. 


Înțelegerea corectă 

O înțelegere corectă îi va conferi discipolului 
adevăratele metode de lucru. 

Nu trebuie ca el să fie autorul propriilor sale 
suferințe printr-o înţelegere greşită a vieţii. 


Timpul determinat 


Când maestrul îşi instruieşte discipolul, acesta din 
urmă nu trebuie să-l întrebe nimic, ci doar să-l asculte 
şi să-l înțeleagă corect. 

Timpul pe care maestrul îl consacră discipolului 
este strict determinat. 


Răsplata 

Bucuria izvorului este atunci când plantele pe care 
le udă se înmulţesc. Discipolul care a primit mult de la 
maestrul lui nu se poate achita faţă de el decât 
consacrându-şi iubirea sa lui Dumnezeu. 


Postul 

Discipolul poate începe postul pe care şi l-a impus 
atunci când primeşte impulsul spiritual. 

El poate să se ridice atunci mai uşor deasupra 
materiei. 


Îndoielile 

Discipolul trebuie neapărat să treacă prin îndoieli. E 
un spaţiu pe care trebuie să-l parcurgă de la un capăt la 
altul; se va afla acolo într-o noapte Polară profundă, o 
noapte lungă. 

Dar trebuie să înţeleagă legea: este obligat să treacă 
prin această noapte ca să revadă lumina zilei şi trebuie 
să reziste bine în tot acest timp. Când va ieşi din 
această perioadă întunecată, ochii i se vor deschide, va 
vedea lucind ziua luminoasă a iniţierii! 


Îndoiala 
Prima încercare la care discipolul se supune el 
însuşi este îndoiala. 


De aceea, trebuie să treacă singur prin noaptea 
îndoielii şi s-o învingă el însuşi. 

Îndoiala este o încercare pe care discipolul trebuie 
s-o rezolve în mod corect. 


Lumea iubirii 

Îndată ce trăieşti în iubire, crezi că totul îţi este clar. 
În acest mod poţi să recunoşti că te afli în lumea iubirii. 

Acolo nu există îndoială; îndoiala e o dovadă că 
lipseşte iubirea. 


Dificultăţile 

Când discipolul se hotărăşte să pornească pe calea 
spirituală, vede ivindu-se mari obstacole care ar putea 
să-l împiedice. Nu trebuie ca el să se tulbure. 

Acestea sunt elemente ce trebuie să-i fie indiferente; 
el e obligat să meargă mereu tot înainte. 


Dumnezeu 

A te împăca cu Dumnezeu înseamnă a primi iubirea 
Lui. 

A-L iubi pe Dumnezeu înseamnă a-l pune în 
aplicare toate metodele. 

A-L înţelege pe Dumnezeu înseamnă să pui în 
aplicare lumina divină. 


Cunoaşterea lui Dumnezeu 
Îl poţi cunoaşte pe Dumnezeu, dar numai dacă îl 
iubeşti. 


Poţi să-L cunoşti pe Dumnezeu, dar numai dacă 
simţi iubirea Lui. 


Dreptatea lui Dumnezeu 

A trăi potrivit lui Dumnezeu înseamnă a respecta 
dreptatea divină. Şi această dreptate se aplică tuturor în 
mod egal. 


Măsura 

Maestrul le dăruieşte tuturor atât cât dreptatea 
divină a determinat pentru fiecare. El nu micşorează 
Partea niciunuia. 

Dar este liber să dăruiască puţin mai mult unuia 
sau altuia. 


Sufletul 

Discipolul trebuie să iubească sufletul oamenilor şi, 
astfel, să nu urască pe nimeni. 

Sufletul frate al celui pe care îl iubeşti şi al celui pe 
care nu-l iubeşti se iubesc la fel în Cer. Şi tu ai stabilit o 
diferenţă între ele după trup. Este un păcat. 


Raport 

Discipolul nu este obligat să le dea socoteală 
celorlalţi. Înainte de a acţiona într-un fel sau altul, 
trebuie să se adapteze la legile divine. 


Morala 

Discipolul îşi începe lucrul bazându-se pe 
următorul punct de vedere: în ce mod îi va judeca 
Dumnezeu lucrarea, nu cum o vor considera oamenii! 
Aceasta este adevărata regulă morală din viaţa lui. 

Morala se bazează pe iubirea discipolului pentru 
Dumnezeu. Nu există alta. 


Cu iubire 

Discipolul trebuie să facă totul cu iubire; atunci 
totul îi va fi uşor. 

Dacă n-are iubire, va întâmpina multe greutăţi în 
calea lui şi, în primul rând, îndoiala. 


Lumea iubirii 

Lumea iubirii este lumea celor mai mari cunoştinţe. 
Orice efort făcut fără iubire nu dă roade. 

Orice acţiune realizată fără iubire este o crimă. 


Împărăția păcii 

Trebuie să situăm şi să dăm o semnificaţie 
interioară la tot ce ni se întâmplă. În felul acesta ne 
păstrăm echilibrul în furtunile vieţii. 

Este ceva necesar ca să putem pătrunde în 
împărăţia păcii. 


Binecuvântarea 

Când unele binecuvântări divine încetează, 
discipolul este de vină, nu Dumnezeu. Dumnezeu le-a 
dăruit tuturor binecuvântarea Lui. 


Lacrimile 

Discipolul trebuie să plângă când nu-l vede nimeni. 
Lacrimile îi sunt binecuvântate atunci. 

Dacă plânge pentru lucruri omeneşti, poate să 
plângă în faţa celorlalți, dar, dacă plânge dintr-un motiv 
divin, să plângă când e singur. 


Cerul 
Discipolul trăieşte pe pământ, dar se gândeşte la 
Cer. Pe pământ, se străduieşte să realizeze legile divine. 


Răbdarea 
Să suporţi totul în numele iubirii, până când o 
dobândeşti. Când va veni la tine, vei primi răbdarea. 


Iubirea 

Iubirea şi numai iubirea îi învaţă pe oameni 
supunerea. 

Noua supunere este supunerea prin iubire. „Cel ce 
Mă iubeşte îmi va respecta poruncile”. 

Aceasta nu e posibil decât prin iubire. Urmează apoi 
binecuvântarea divină: „Voi fi cu voi până la sfârşitul 
veacurilor”. 


Supunere şi studiu 

Când primeşte iubirea maestrului, discipolul cultivă 
supunerea în toate, pentru ca această iubire sa prindă 
rădăcini în el. Şi studiază pentru ca iubirea să poată 
creşte în el. 


Mâinile 

Mâinile au fost create pentru muncă! Când le 
priveşte, ele îi spun discipolului: „Am fost create pentru 
muncă”. 

Discipolul nu trebuie să fie leneş. 


Unghiile 


Discipolul nu trebuie să aibă pete albe pe unghii; 
ele sunt rezultatul unui mare dezechilibru interior şi al 
unor tulburări. 

Discipolul trebuie să rămână întotdeauna indiferent 
şi nimic nu trebuie să-l surprindă. 


Binele 

Discipolul merge spre bine cu picioarele, îl 
realizează cu mâinile şi îl rosteşte cu gura. 

Cele trei lumi (fizică, angelică şi divină) trebuie “ă 
participe la acel bine. 


Capul 

Discipolul trebuie să-şi ţină întotdeauna capul 
drept, nu aplecat. Când e aplecat capul, el este mai 
sensibil la gânduri şi influenţe negative. Când e drept, le 
leagă de energiile solare şi de tot ce e pozitiv în viaţă. 


Privirea 

Privirea trebuie să fie blândă şi senină, niciodată 
ambiguă şi legată întotdeauna de un gând divin. 

Privirea discipolului nu trebuie să tulbure armonia 
aproapelui niciodată. 


Salutul 

Cel mai bun salut se face cu ochii. Este salutul cel 
mai pur. Dumnezeu îl recunoaşte. lubirea este de 
natură spirituală, divină. În lumea fizică, se exprimă 
prin ochi. 


Mişcarea 
Toate mişcările discipolului trebuie să fie voluntare 
şi conştiente. El nu trebuie să facă nicio mişcare 


inconştientă, căci astfel de mişcări se află sub influenţa 
duhurilor inferioare. 


Poziția corectă 

Discipolul trebuie să stea întotdeauna drept. 
Această poziţie îi ţine conştiinţa trează şi îi dispune 
mintea la lucru. 


Regula 
După o întâlnire cu maestrul, discipolul se întoarce 
direct acasă, fără să mai întârzie pe undeva. 


Hrana 

Fructele sunt hrana ideală. Discipolul trebuie să se 
hrănească mai ales cu fructe. Îşi purifică astfel nu 
numai corpul, ci şi gândurile şi sentimentele. 

Când discipolul ia masa, trebuie să aibă 
întotdeauna sufletul plin de recunoştinţă şi iubire. 


Somnul 

E bine ca discipolul să stea treaz până la zece seara 
şi apoi să meargă la culcare. 

Când se culcă, discipolul trebuie să lase deoparte 
toate contradicţiile întâlnite în cursul zilei, să-şi readucă 
calmul şi pacea în suflet şi să adoarmă repede, ca un 
nou-născut. 


Bolile 

Discipolul nu trebuie să fie bolnav. El consideră 
bolile ca pe o modalitate pedagogică pe care natura o 
foloseşte ca să-i echilibreze forțele organismului. 

Iubirea exclude orice boală. Ea dăruieşte viaţă din 
plin. 


Bolnavul cufundat în iubirea divină se poate 
vindeca imediat! 


Medicina naturală 

Discipolul trebuie să aibă noţiuni de medicină 
naturală. Mijloacele curative sunt hrana, apa, aerul şi 
lumina. Razele soarelui primite cu iubire sunt pentru 
corp elixirul cel mai curativ. Acţiunea lor are un efect 
puternic pentru suflet şi revigorează mintea. 

Discipolul se vindecă şi înălțându-şi gândurile şi 
sentimentele. » 

De asemenea, se vindecă prin rugăciune şi, în unele 
cazuri, prin post şi rugăciune. 


Puritatea sângelui 

Discipolul trebuie să aibă sângele curat. 

Gândurile şi sentimentele curate păstrează 
puritatea sângelui. 


Hainele 

Discipolul trebuie să aibă grijă de haine, pentru că a 
trecut în ele o parte din aura lui. Dacă ajung în mâini 
rele, el va suferi fără să ştie de unde îi vine suferința. 

Hainele discipolului sunt largi şi confortabile. Nu 
haina trebuie să iasă în evidenţă, ci chipul, şi nici 
măcar chipul, ci sufletul. 


Căldura 

Mâinile discipolului trebuie să fie călduţe, uşor 
calde. Mâinile reci denotă un intelect rigid. 

Trebuie atunci să primească mai mult soare. 
Căldura îi va aduce o mai mare deschidere spirituală. 


Banii 

În relaţiile dintre discipoli trebuie să se respecte 
regula următoare: un serviciu se răsplăteşte cu un alt 
serviciu, nu cu bani. Banii pot să corupă omul. 

Prin serviciul făcut, discipolul transmite şi primeşte 
imaginea iubirii. Moneda de schimb a viitorului va fi 
prietenia! Moneda de schimb a viitorului va fi iubirea! 

Discipolul nu trebuie să facă servicii pentru bani; 
este în afara oricărei reguli a şcolii oculte. Trebuie să 
facă servicii numai din iubire. 


Două reguli despre bani 

l. Prin raportare la el însuşi: discipolul nu trebuie 
să ceară niciodată ajutor bănesc. Trebuie să facă o 
muncă, şi atunci va fi plătit, dacă asta doreşte. 

2. Prin raportare la ceilalți: discipolul nu trebuie să 
dea niciodată bani sub pretextul de a ajuta, dar poate 
să-i propună o muncă celui care are nevoie de ei şi, în 
loc să-i dea 25 de leva, să-i dea 100. În felul acesta, cel 
care îi este obligat se va simţi liber şi va putea să-şi zică 
că s-a ajutat prin propria-i muncă. 


Strada 


Când merge pe stradă, discipolul să rămână 
concentrat şi să se roage, ca să evite neplăcerile inutile. 


Intuiția 


Discipolul trebuie să-şi asculte intuiţia şi să reţină 
primul gând care îi trece prin minte. El îl va conduce pe 
un drum nefolosit de hoţi. 

Discipolul trebuie să fie în stare să recunoască 
corect oamenii. Primele impresii pe care le are sunt cele 
mai sigure; să rămână la ele. 

Cele care urmează sunt doar complementare. 


Binele şi lumina ca protecții 

Discipolul trebuie să aibă ca prieteni oameni 
binevoitori şi buni şi să se ocupe de bine în general. 

Duhurile întunecate îl ispitesc pe discipol. El nu 
trebuie să se deschidă în fața lor sub nicio formă. 

Când discipolul deţine lumina interioară, duhurile 
întunecate nu se pot apropia de el. Gândul la 
Dumnezeu e protecţia lui. 


Relaţiile prieteneşti 

Discipolul trebuie să întreţină relaţii prieteneşti cu 
fiinţele mai avansate decât el, ca să înveţe de la ele. De 
asemenea, trebuie să fie prieten cu egalii lui, °° să se 
încurajeze şi să dobândească o mai mare ardoare de a 
studia. Trebuie să coboare spre cei mai puţin avansați 
ca să-i ajute. 

Dacă le va acorda ajutor, va fi şi el ajutat de cei care 
îl depăşesc. 


Transformarea 

Discipolul trebuie să se gândească doar la bine. 

Fiecare gând rău este o ţeapă fizică. Discipolul 
trebuie s-o găsească şi s-o îndepărteze. El va transforma 


astfel energia gândului negativ şi se va pune în slujba 
binelui. 


Noul drum 

Cel care a îmbrăcat haine noi nu mai doreşte să şi 
le pună pe cele vechi. 

Discipolul care porneşte pe calea divină trebuie să 
renunţe la obiceiurile lumii. 


Mediul discipolului 
Să trăiască şi să se dezvolte în iubire! 


Împreună cu Dumnezeu 

Fiecare membru al corpului are sens doar în 
măsura în care este legat de organism. Omul trăieşte 
concret cât e legat de Dumnezeu. 


Protecția spirituală 

Nu se poate reuşi nimic fără ajutorul lumii 
invizibile. 

Discipolul poate să trăiască cu greu pe pământ fără 
protecţie spirituală. 

De aceea, trebuie să fie legat de Dumnezeu. 


Suferințele 

Discipolul trebuie să primească bine şi cu bucurie 
suferințele, pentru că îi vor aduce binele. 

Dacă înțelege astfel suferințele, va  întineri. 
Omenirea trece prin zona suferințelor doar într-o fază a 
dezvoltării sale. Ele îi întăresc sistemul nervos ca să-i 
permită să susţină strălucirea luminii noi ce va veni. 


Independenţa 

Nicio piedică materială nu trebuie să-l reţină pe 
discipol. Cu cât îi este mai greu să se despartă de 
bunurile materiale, cu atât mai mari vor fi suferințele 
prin care va trebui să treacă. 

Discipolul se află pe pământ doar ca să se 
instruiască, dar viaţa lui este în altă parte. 


Beatitudinea 

Omul care nu trăieşte decât pentru el este limitat 
întotdeauna. 

În momentul în care apare la el ideea de a-L sluji pe 
Dumnezeu, cad toate lanţurile care îl limitau şi este 
liber. Discipolul trăieşte în beatitudine când s-a eliberat 
de limitările lumii. 


Forţa sufletului 

Sufletul poate să-şi manifeste forța când nu e legat 
de materie. Este puternic când pătrunde materia fără să 
fie legat de ea. 

Discipolul trebuie doar să traverseze cu privirea 
materia, fără să se oprească la ea. 


Forţele raționale 

Tot ce se întâmplă este îngăduit de Cer. 

Orice s-ar întâmpla, forţele raționale care dirijează 
evoluţia transformă în bine. 

Aceasta îl bucură pe discipol chiar şi atunci când se 
găseşte în cele mai mari încercări ale existenţei sale. 


Planul lui Dumnezeu 


Nu uita că în marele plan al lui Dumnezeu toate 
problemele vor fi rezolvate. 


Forța 

Energia discipolului vine de sus. 

Ea este atrasă de discipolul care, graţie concentrării 
asupra  adevărurilor divine, o primeşte ca un 
acumulator. 

Cu cât se concentrează mai mult astfel, cu atât 
discipolul devine mai puternic spiritual. 


Ajutorul adevărat 

Discipolul trebuie să se poată pune în situaţia 
tuturor sufletelor ca să le înţeleagă şi să le ajute. Dacă 
înţelege un suflet, atunci îl iubeşte. 


Cerul albastru 

Culoarea albastră acţionează asupra sufletului 
discipolului şi stârneşte în el sentimente elevate. Cel ce 
se simte descurajat priveşte cerul albastru şi se 
calmează; simte în suflet o pace adâncă, o bucurie şi o 
uşurare de nespus. Timpul devine senin în el şi îşi 
continuă munca. 


Cerul înstelat 

Când discipolul simte un gol în existenţă şi lipsa de 
însemnătate a vieţii, să privească într-o seară cerul 
înstelat, şi măreţia lui îl va reînsufleți. 


Insecta mică 

Când discipolul se simte foarte ostenit şi în plus pe 
pământ, să privească sub paşi musculiţele care, chiar 
călcate în picioare, rămân în viaţă. Să se uite la ele cu 


lupa cum mişcă, se agită, îşi iau zborul, se aşază şi 
poate chiar gândesc! 

Va vedea atunci cât de mult dovedeşte aceasta 
necesitatea şi raţiunea existenţei lor în creaţie. 

În faţa acelor musculițe, se va simţi ruşinat de lipsa 
lui de voinţă şi în el se va naşte dorinţa puternică să 
justifice viața care i-a fost dată, să manifeste divinul în 
creație. 


Aplicarea 

Divinul trebuie simţit şi pus în aplicare permanent. 

Dacă o persoană scoate un om din apă, amândoi au 
trăit un eveniment intens. Dar unul simte ceva şi 
celălalt, altceva. 

Totuşi, amândoi trebuie să-l mulţumească lui 
Dumnezeu! 


Recunoştința 

Discipolul trebuie să mulțumească de dimineaţa 
până seara pentru tot ce se află în jurul lui. 

Atunci, curenţii puri ai iubirii vor cobori în sufletul 
său. 


Rugăciunea 

Discipolul trebuie să se roage ca să fie puternic şi 
să scape de ispită. 

„Nu ne duce pe noi în ispită”. 


Interpretarea 

„Nu ne duce pe noi în ispită” înseamnă: Doamne, 
dă-ne cunoaşterea şi înţelepciunea, ca să nu rămânem 
în neştiinţă şi să nu cădem în ispită. 


Gândurile luminoase 

Când discipolul se eliberează de gândurile banale 
ale vieţii materiale, mintea i se umple de gânduri 
frumoase şi luminoase despre măreţia şi splendoarea 
vieții. 

Îşi poate îndeplini atunci munca. 


Lumea cealaltă 

Discipolul trebuie să se pregătească conştiincios 
pentru trecerea în lumea cealaltă. Ea este o şcoală în 
care va continua să studieze. 

Această lume şi cealaltă sunt unul şi acelaşi lucru. 


Lumina albă 

Când discipolul se gândeşte la bine, o lumină 
blândă şi albă apare în mintea lui. Ea este o fiinţă vie cu 
care poate să stea de vorbă şi de la care poate să înveţe 
multe. 


Maestrul 

Maestrul are un limbaj aparte pentru fiecare 
discipol. Izvorul potoleşte setea fiecăruia în parte. Aşa 
cum maestrul este universal şi aparţine tuturor, şi 
izvorul este universal şi mulţi beau din el fără să se 
stânjenească reciproc. Dar, când mai mulţi băutori îşi 
potolesc setea din acelaşi urcior, se nasc contradicții, 
neînţelegeri şi certuri. 


Focul Duhului Sfânt 

Mentine mereu în tine focul Duhului Sfânt. 

Discipolul trebuie să poarte constant pe față 
semnele binelui. 


Chipul 
Când discipolul trăieşte după voinţa lui Dumnezeu, 
chipul lui capătă o altă expresie. 


Tandreţea 

Când te gândeşti la calităţile lui Dumnezeu, ele se 
revarsă asupra ta. 

Ca să devii tandru şi milostiv, gândeşte-te cât de 
indulgent şi blând este Dumnezeu! 


Iertarea 

Iartă întotdeauna în numele lui Dumnezeu! 

Iertarea nu vine de la om. Vine de la 

Dumnezeu! Te poţi afla în luptă cu tine însuţi ca să 
afli dacă poţi să ierţi sau nu, dar trebuie să ieşi 
învingător din această luptă. 

Primul pas cu care discipolul intră în viața 
spirituală este iertarea. 

Iartă în numele Domnului! 


Esenţialul în viață 

Slujirea şi studiul! 

Discipolul trebuie să se elibereze de fleacurile care îi 
distrag gândurile Iară a-i fi utile. Trebuie să-l preocupe 
doar ce este esenţial în viață, căci drumul studiului e 
lung şi îl aşteaptă munca. 


Aplicarea 

În viaţa sa, discipolul trebuie să-şi pună în aplicare 
cunoştinţele. Nu cunoaşte cu adevărat decât ceea ce a 
aplicat şi a trăit şi numai această cunoaştere o 
păstrează pentru totdeauna. 


Impulsul interior 

Discipolul trebuie să fie pătruns de aspiraţia 
interioară de a lucra pentru Dumnezeu. Viaţa lui este 
înainte de orice interioară. 

El participă la construirea lumii exterioare, dar 
impulsul îi vine din forul interior. 


Responsabilitatea 

Nicio scuză nu poate să justifice discipolul dacă nu 
realizează ceea ce ştie că trebuie să facă. 

Legea spune: fără iubire, vei păcătui; cu iubire, îţi 
vei îndrepta greşeala. 


Legile 
Legile şi regulile discipolului sunt înscrise în 
interiorul, nu în exteriorul lui. 


Suferințele 

Discipolul trebuie să exerseze ca să se întărească în 
faţa suferințelor, ca să-şi făurească un caracter care să 
poată rezista morţii. Să trăieşti în gând suferinţele lui 
Hristos; atunci vei fi întărit. 

În suferințe, discipolul simte bucuria în adâncul 
său, pentru că iubeşte şi ştie că este iubit de cineva. 

Fără iubire, nimeni nu poate suporta suferinţele! 


Caracterul 


Să ai caracter înseamnă să fii nevinovat şi să treci 
drept vinovat în ochii lumii, chiar până la sfârşitul 
zilelor tale, fără să încerci să te justifici. 

Discipolul nu trebuie să se justifice, ci să-i lase 
această grijă maestrului său, dacă acesta consideră că e 
bine s-o facă. 


Suferințele discipolului 

Omul poartă în interiorul său judecătorul cel mai 
sever. Cea mai mare suferință a discipolului este aceea 
de a fi conştient că n-a realizat ce i-a cerut Dumnezeu. 


Suferințele 

Numai suferinţele suportate corect te înalță la un 
nivel de la care vei putea să păşeşti în continuare pe 
calea veşniciei. 


Focul divin 

Discipolul nu poate să avanseze cu niciun pas în 
şcoala divină atâta timp cât îşi păstrează un interes 
material sau o ambiţie personală. 

Toate sufletele trec prin focul divin ca să fie 
purificate de toate gândurile de interes personal. Ele vor 
deveni atunci luminoase! 


Lui Dumnezeu 

Cu credință şi rugăciune, discipolul îşi 
încredinţează întreaga existenţă lui Dumnezeu! 

Aceasta nu exclude activităţile şi iniţiativele sale în 
viața materială. 


Iubirea lui Dumnezeu 


Întregul univers este însufleţit de iubirea divină! 


Să taci şi să vorbeşti 

Există trei feluri de tăcere şi trei feluri de vorbit, 
înfometatul, odată sătul, tace; discipolul ignorant tace; 
maestrul care ştie multe tace. Omul căruia îi este foarte 
foame vorbeşte mult; discipolul care ştie multe vorbeşte 
mult; maestrul care ştie puţin vorbeşte mult. Discipolul 
trebuie să cunoască momentul potrivit în care să 
vorbească şi în care să tacă. 


Atenția 

Discipolul trebuie să reflecteze la cele mai rele 
situaţii, ca să-şi măsoare capacitatea de a le înfrunta. 

S-ar putea ca ele să nu vină, dar el trebuie să fie 
pregătit pentru orice. 

Nu trebuie să existe neprevăzut pentru el. 


Iubirea 

Iubirea discipolului va fi pusă la încercare mult, ca 
să fie verificată. 

Forţa trebuie să-i fie îndeajuns de mare ca să poată 
suporta situaţiile care ar putea să apară. 

Numai iubirea poate să suporte situaţiile cele mai 
dificile din viaţă. 


Pacea 

Pacea vine de la Dumnezeu! 

Pacea este starea cea mai sublimă a sufletului 
discipolului. 

Pacea este binecuvântată de Dumnezeu! 

„Pacea mea fie cu voi”. 


Puritatea luminii 
Puritatea trebuie să emane din discipol ca o lumină. 


Consacrarea 
Consacrarea începe prin suferință. Discipolul nu 
trebuie să încerce să i se sustragă, ci s-o suporte. 


Apa şi focul 
Discipolul trebuie să treacă prin foc şi prin apă! 


Intelectul 

Fii inteligent! 

Înainte de orice acţiune, studiază care îi sunt 
condiţiile şi care îi vor fi consecinţele. 


În fața încercării 
Fii calm şi liniştit. 
Totul va fi bine! 


Trei stări 

Viaţa omului cuprinde trei stări: o stare materială, 
în care totul e spaimă; o stare spirituală, însufleţită de o 
aspirație spre ideal; o stare divină, locul păcii absolute! 
Discipolul trebuie să depăşească prima stare. 


Discipolul 
Cea mai mare binecuvântare care i se poate 
întâmpla omului este să fie discipol! 


Ajutorul 
Maestrul nu-l poate ajuta pe discipol decât dacă 
observă la el un impuls irezistibil spre spiritualitate. 


Credinţa 

Întăreşte-te în credinţă. 

Fără credinţă, rațiunea ezită. 

Fixează-te într-o credinţă puternică! 

Rădăcinile credinţei la om se găsesc în experiența 
seculară a trecutului. 


Evidenţa 
Cu Dumnezeu în mine, pot să fac totul! 
Ajutorul nu vine din exterior, ci dinăuntru. 


Furtuna 

Când cerul se acoperă de nori şi devine furtunos, 
florile mici se bucură, căci umiditatea le este necesară. 
Oamenii, în schimb, se sperie, pentru că n-au 
încrederea florilor. Discipolului nu trebuie să-i fie teamă 
de furtună, căci este necesară. Totuşi, trebuie să aibă 
grijă s-o folosească aşa cum trebuie. 


Lumina 

Tristeţea vine seara şi bucuria, dimineaţa. 

Când discipolul e trist, la el e seară; dacă e vesel, e 
dimineaţă. 

Influențele întunericului aduc tristeţe şi cele ale 
luminii aduc bucurie. 

Când e seară la el, discipolul se gândeşte la 
Dumnezeu, pentru că ştie că în Dumnezeu ziua e 
veşnică. 


Divinul 


Discipolul trebuie să-L caute şi să-L găsească întâi 
pe Dumnezeu în el însuşi. 

Va fi capabil atunci să înţeleagă şi să recunoască 
divinul în aproapele lui. 


El însuşi 

Discipolul poate să studieze viaţa socială pe el 
însuşi. Dacă te cunoşti pe tine însuţi, cunoşti şi 
societatea. 


Botezul 
Botezul este comuniunea cu Sfântul Duh. 
Este o stare interioară. 


Cu Dumnezeu 

În iubirea divină nu există nicio teamă. 

Discipolului nu trebuie să-i fie teamă de ceilalţi, 
căci trăieşte în Dumnezeu. 


Biserica 
Discipolul trebuie să-şi fie propria biserică. „Sunteţi 
templul lui Dumnezeu şi Duhul Sfânt trăieşte în voi”. 


Puterea luminii 

După ce discipolul va trece prin laboratorul 
alchimic al naturii, va deveni puternic; trecând prin foc, 
va străluci, va deveni lumină. 


Sufletul 
Discipolul se consideră el însuşi o entitate diferită 
de corpul lui, ca să nu fie tentat de aparente. 


Studiul 

Discipolul învaţă în două moduri: ori este instruit, 
ori învaţă singur. Ori creează condiţii ca să primească 
învăţătura, ori alţii i le organizează ca să studieze el 
însuşi. 

Studiul este o ucenicie dificilă, dar plăcută. 


Începutul 

Ca să-şi înceapă evoluția, este preferabil ca 
discipolul să se lovească întâi mai curând de dificultăţi 
decât de încercări simple. 


Dobândirea 

Discipolul trebuie să se îmbogăţească cu noi 
achiziţii în cursul fiecăreia dintre incarnările sale. 
Trebuie să-şi asculte glasul duhului. Nimic nu e mai 
frumos decât experienţa transmisă omului prin duhul 
raţional. 


Baza 

Discipolul trebuie să aibă grijă să găsească în 
sufletul lui o bază corectă de la care va putea să-şi 
înțeleagă viaţa corect. 

Trebuie ca el să aibă încredere deplină în viaţă, ca 
să stabilească o bază pe care să se poată înălța. 

Numai omul atins de iubirea divină are siguranţă. 


Pentru Dumnezeu 

Primul şi marele adevăr pe care discipolul trebuie 
să-l ştie este că Dumnezeu este armonia veşnică. J 

Şi, când o va simţi în el, va şti că Dumnezeu a fost 
la el. 


Acestea sunt momente de o importanţă esenţială în 
existenţa lui. 


Impulsul 
Pentru discipol, elanul spre Dumnezeu şi spre 
adevăr este fundamental. 


Sufletul şi mintea 
Sufletul să-ţi fie de azur şi mintea, limpede ca 
cristalul! 


Corectare 

Dacă discipolul vrea să se ocupe de un om, trebuie 
să se pună în situaţia şi în locul lui. Şi, dacă socoteşte 
că e bine, poate s-o facă. 

În acest fel îşi ameliorează şi propria-i viaţă. 


Cerul întreg 

Dacă discipolul se comportă numai după principiile 
divine, Cerul întreg îl ajută. 

Când omul lucrează pentru Dumnezeu, pentru 
binele celorlalţi, Cerul este cu el. 


Evidență 
Totul contribuie la binele celui care trăieşte după 


legea divină. 


Rugăciunea 


Numai rugăciunea îţi va arăta un mod raţional de a- 
ţi achita mai uşor datoriile karmei. Când te rogi, trebuie 
să simți o stare divină. 

Rugăciunea este şi un mijloc prin care discipolul 
înţelege vrerea lui Dumnezeu. 


Natura 

Discipolul trebuie să fie conştient că nu trebuie să 
încalce legile care acţionează în natură. 

Ele sunt manifestarea inteligenţei cosmice. 


Conştiinţa trează 

Conştiinţa discipolului trebuie să fie întotdeauna 
trează pentru ca divinul să se împlinească în el! 

Trebuie să lase întotdeauna cale liberă divinului din 
el. 


Energiile 

Prin gândire şi muncă interioară, discipolul îşi 
spiritualizează energiile. Astfel îşi dezvoltă centrii 
superiori. 

Când energiile rămân jos, stagnează, devin 
distrugătoare şi provoacă explozii. 


Gândurile 
Îndreaptă-ţi întotdeauna gândurile spre  înalturi, 
spre divin. Astfel se construieşte corpul spiritual. 


Divinul 
Dumnezeu trebuie să se manifeste în viața 
discipolului. In El se găseşte plenitudinea vieţii. 


Adevăruri despre muncă 

Cel mai mare bine pe care omul l-a primit de la 
Dumnezeu este viaţa. 

Şi cea mai mare recunoştinţă pe care o poate 
exprima el față de viață constă în muncă. 

Delicateţea este rodul stimei față de munca 
aproapelui. 

Cel ce respectă gândeşte. 

Cu cât omul este mai atent față de munca 
aproapelui, cu atât mai mult lumea invizibilă este mai 
atentă faţă de propria lui muncă. 

Numai cel care lucrează din iubire lucrează cu 
adevărat. 

Cel ce lucrează iubeşte. 

Cel care respectă munca celorlalți munceşte şi el. 

Cel ce înţelege trăieşte! 

Râsul arată uneori absenţa înţelegerii; el trădează o 
lipsă trecătoare de gândire. 

Cel ce înţelege gândeşte! 

Cel ce înţelege munceşte! 

„Tatăl meu munceşte, şi eu de asemenea”. 


Răsplata 

Când discipolul manifestă aspirație spre Dumnezeu, 
maestrul nu regretă nici eforturile făcute pentru el, nici 
tot ce l-a învăţat. 


Apropierea 

Există o apropiere fizică, mentală, spirituală şi 
divină. Adevărata unire dintre suflete se clădeşte pe 
legăturile divine. Ele sunt singurele care durează, 
statornice, şi se întăresc veşnic. 


Capcanele 

Discipolul trebuie să fie foarte perspicace şi foarte 
atent. Duhuri inferioare pun „capcane neaşteptate” care 
îi pot cauza necazuri. 

De exemplu, treci pe un pod, vezi un parapet şi te 
sprijini de el, dar lemnul e putred, cedează şi cazi cu el 
în râu. 


Spre spiritual 

Discipolul trebuie să spiritualizeze întotdeauna 
materia şi să nu se oprească la ea. Dacă se va opri, 
întâmpina mari dificultăţi. De la material spre spiritual! 


Dumnezeu 

În noi înşine îl găsim cel mai uşor pe Dumnezeu. 
Când discipolul îl găseşte în el însuşi, devine capabil să- 
L găsească peste tot în jurul său. 


Materialul 

Totul e temporar pe pământ. 

Discipolul nu trebuie să dorească nimic pământesc. 
El se foloseşte de abecedar şi de tăblița de scris cât e în 
clasele primare, apoi avansează şi lasă altora aceste 
instrumente. 

Nu are nevoie să le ia cu el la universitate. 


Cuvinte sfinte 
- Mă cunoşti? 
- Fii fără teamă! 


Dumnezeu 

Îndată ce L-am întâlnit pe Dumnezeu în noi înşine, 
viața noastră devine plenitudine, capătă sens şi ne 
copleşeşte de bucurie. În afara lui Dumnezeu, găsim 
doar necazuri şi suferinţe. 


Dezvoltarea 

Ai grijă ca dezvoltarea ta să se facă natural. 
Gândirea trebuie să crească, dar nu să se „coacă” prea 
mult, astfel încât să se „fleşcăiască”. 

Gândurile trebuie să se dezvolte şi să crească fără 
să se transforme. 


Acţiunea 

Maestrul nu poate vorbi întotdeauna. În unele 
cazuri, trebuie să acţioneze imediat: când discipolul 
observă şi studiază o bombă care trebuie să explodeze 
în două minute, maestrul n-are timp să-i explice că e în 
pericol, dar va lua imediat obiectul periculos şi-l va 
arunca undeva departe! Discipolul va înţelege pericolul 
când va auzi explozia. Şi-i va mulţumi maestrului că nu 
i-a spus nimic. 


Singurătatea mistică 

Există în om o singurătate mistică în care se uneşte 
cu Dumnezeu. Acest adevăr e valabil pentru cel care 
înţelege! 

Sufletul are un spaţiu sfânt, inaccesibil, inviolabil. 

Nimeni nu poate pătrunde acolo. 

E un loc sacru, consacrat doar lui Dumnezeu. 


Singur 


Discipolii pot să trăiască retraşi în viaţa lor 
interioară, cu condiţia să rămână puri. 


Albina 

După ce vizitează floarea, albina face miere. 
Trecătorul culege floarea, îi inspiră parfumul şi o 
aruncă. Vitele o strivesc cu copitele. Discipolul trebuie 
să adopte metoda albinei. 


Lumina 

Discipolul trebuie să iubească lumina! 

Prin ea, maestrul îi transmite adevărurile cele mai 
înalte, cele mai sublime! 


Purificarea 

În fiecare seară, discipolul trebuie să se purifice fizic 
îndreptându-şi gândurile spre lubirea divină şi să-şi 
revizuiască prin ea toate faptele din cursul zilei. 


Lumina 

Discipolul trebuie să tindă spre lumina care îl va 
face să descopere iubirea adevărată. 

Iubirea se recunoaşte după cea mai mare detaşare 
de bunurile acestei lumi. 


Binefacerile 

Dumnezeu ne copleşeşte cu binefacerile Sale în aşa 
măsură încât ele par să se producă în mod natural! Dar 
discipolul trebuie să ştie că ele sunt lucrarea lui 
Dumnezeu, a acelei forțe supreme raţionale, care în 


univers consolează şi rămâne întotdeauna misterioasă. 
Discipolul trebuie să mulțumească întruna. 
Aşa acţionează şi maestrul. 


Formulă 
Domnul iubirii fie binecuvântat în inimile noastre! 


Întrebare 
Un dar oferit este superior unui câştig meritat? 
Bogăția dăruită este preferabilă bogăției câştigate? 


Puritatea, parfumul îngerilor 

Discipolul trebuie să fie atât de pur, încât să emane 
un parfum suav, parfumul îngerilor. Acest parfum să nu 
se schimbe, ci să devină tot mai intens, aşa cum se 
întâmplă cu fiecare floare din grădina divină. 


Suferința 

În faţa suferinţei, nu fi pasiv. Când vine, accept-o 
cu calm. Astfel, situaţia ta va deveni mai clară şi vei 
câştiga. În acelaşi timp, vei lucra activ ca s-o depăşeşti. 

Atâta timp cât durează, nu-ţi pierde echilibrul şi 
pacea. Păstrează o relaţie inteligentă cu suferinţa, şi-i 
vei înţelege sensul şi semnificația pentru viaţa ta 
interioară. 

Vei transforma astfel suferinţa în armonie. 


Iubirea 
Discipolul care îl iubeşte pe Dumnezeu suportă cu 


uşurinţă suferinţele. 


Stabilitatea 


Pe Pământ, totul se schimbă şi e trecător. 

Discipolul trebuie să se fixeze bine într-un punct 
stabil. 

El este puternic când păstrează o idee 
fundamentală, care nu se schimbă în toate împrejurările 
vieții. 


Aplicarea practică 

Singurul lucru pe care discipolul trebuie să-l 
cunoască este scopul divin al vieţii sale. El trebuie să 
ştie să aleagă mijloacele şi modul de a le utiliza ca să-l 
atingă. 

Când a ieşit din Dumnezeu, Acesta a marcat fiecare 
suflet omenesc cu o pecete şi, îndată ce va putea s-o 
descifreze, va cunoaşte scopul vieţii sale. 


Iubirea 

Discipolul trebuie să facă deosebire între diferitele 
forme de iubire. Iubirea poate să fie fizică, spirituală sau 
divină. Toate energiile se reînnoiesc sub aceste trei 
forme. 

Discipolul trebuie să trăiască în iubirea spirituală şi 
în iubirea divină. 

Iubirea fizică se schimbă şi se transformă. Iubirea 
spirituală se transformă fără să se schimbe. Iubirea 
divină nu variază, nu se schimbă, doar creste! 

Iubirea divină îi impune discipolului o concentrare 
permanentă. În iubire, atenţia nu trebuie să fie distrasă 
niciodată. Iubirea cere o inteligenţă luminată. 

Iubirea este o stare divină pe care discipolul trebuie 
s-o manifeste în mod liber! 


Iubirea are două extreme: ruşinea şi lipsa de 
pudoare. Amândouă provin dintr-o idee greşită. Dar, 
dintre cele două, ruşinea este preferabilă. 

În iubire, forma, indiferent care este, trebuie să 
dispară şi să lase locul conţinutului. Dacă discipolul 
caută forma în iubire, va cădea. În iubire, orice formă 
trebuie să dispară! 


După voia Domnului 

Discipolul se roagă să primească susţinerea lumii 
divine şi să rezolve totul după voia Domnului, în lumea 
divină, toate contradicţiile dispar; în lumea spirituală, 
doar jumătate dintre ele; în lumea fizică, niciuna nu 
dispare. Dacă vrea să reuşească să rezolve o problemă 
după voinţa divină, discipolul trebuie să fie perfect pur. 
Aceasta înseamnă că nu mai este împiedicat de nicio 
legătură karmică, că este complet liber. 


Consacrarea 

Pentru ca iubirea să-i fie pusă la încercare, 
discipolul va trebui să treacă prin încercări, ispite, 
îndoieli, decepţii. Dacă reuşeşte să le suporte pe toate 
până la capăt şi să nu cedeze ispitei, va primi iubirea ca 
pe o consacrare! 


Iubirea 

Iubirea este o stare interioară care dă sens vieţii. Ea 
îi dăruieşte sufletului omenesc un impuls profund ca să 
meargă spre Dumnezeu. Dar acest adevăr este valabil 
pentru cel care înţelege! 

Atunci, omul poate să trăiască singur, numai cu 
iubirea. Dumnezeu fiind iubire, acolo unde e Dumnezeu 
se află plenitudinea! 


Cele două lumi 

Discipolul nu poate să trăiască în două locuri în 
acelaşi timp: în lumea obişnuită şi în şcoala divină. El 
poate să trăiască în lume ca să treacă printr-o 
încercare, dar aparţine întotdeauna şcolii. Lucrează în 
lume, nu întrerupe legăturile cu ea, dar peste tot 
rămâne discipol. 


Întâlnirea cu maestrul 

Când doreşte să-şi întâlnească maestrul, discipolul 
trebuie să se pregătească şi să nu păstreze nicio 
legătură cu ce este superficial. Este un proces care îi 
preocupă conştiinţa, o stare de rugăciune intensă. Îl 
roagă pe Dumnezeu să-l ajute să primească şi să 
înțeleagă corect gândurile maestrului, ca să le 
folosească şi să le aplice bine. 


Culoarea albastră 

Discipolul trebuie să se ataşeze de culoarea 
albastră, ca să-şi  spiritualizeze vibraţiile, să le 
intensifice şi să le facă mai delicate. Vibraţiile sale 
trebuie să fie mai blânde. 


Marea iubire 

Ca să poată primi şi simţi iubirea, chiar parţial, 
discipolul trebuie să trăiască versetul: Dumnezeu e 
iubire. Atunci va fi pregătit să suporte toate suferinţele. 


Înaintea lui Dumnezeu 


Discipolul trebuie să îndeplinească totul ca şi cum 
s-ar afla înaintea lui Dumnezeu. Astfel îşi va dovedi 
iubirea! 


Pentru Dumnezeu 
Tot ce face discipolul face pentru Dumnezeu! 


Învățătura nouă 

Numai omul cu conştiinţa trează înţelege învăţătura 
nouă. Ea nu este destinată celui care trăieşte după 
vechiul ideal. 


Maestrul 

Maestrul nu slujeşte ce este trecător, efemer! 

El slujeşte iubirea! Pentru că îl slujeşte pe 
Dumnezeu! 


Cunoaşterea lui Dumnezeu 

Discipolul îl va cunoaşte pe Dumnezeu numai dacă 
trăieşte după legea iubirii. 

Ca să-L cunoaştem pe Dumnezeu, trebuie să-L 
iubim. 


Convingerea 

Convingerea este baza comportamentului 
discipolului. 

El e convins de iubirea lui pentru Dumnezeu! 

E convins că Dumnezeu domneşte în lume! 

E convins că iubirea susţine lumea! 


Culoarea iubirii 

Culoarea iubirii omeneşti este rozul. 

Culoarea iubirii spirituale, cea mai înaltă, este 
albastrul-azuriu. 

Culoarea iubirii divine este lumina albă. 


O excursie 

Viaţa pământească a discipolului trebuie să semene 
cu o excursie frumoasă. El va traversa multe regiuni, va 
studia tot ce va întâlni în drum şi o va părăsi mergând 
mai departe. 


Programul 

Discipolul trebuie să-şi cunoască în mod exact 
programul vieţii şi să-l execute corect. 

„Supraconştiinţa” îi poate dezvălui acest program. 
El trebuie să asculte în fiecare zi glasul interior, ca să 
audă recomandările divine. Este un program pe zile. 


A dărui 
Fii un suflet iubitor! 


Sentimentele 
Toate sentimentele discipolului trebuie să se 
exprime într-o gamă ascendentă. 


Inima 

Trebuie să-ţi păstrezi inima curată. 

„Numai cei care au inima curată îl vor vedea pe 
Dumnezeu”. 


Rugăciune 


Discipolul trebuie să fie permanent legat de 
Dumnezeul iubirii. Trebuie să se gândească la Cel ce e 
Unicul, Veşnicul şi Milostivul! 


Noua morală 

Discipolul trebuie să se comporte potrivit noii 
morale: să-L iubească pe Dumnezeu şi să spună 
adevărul. 


Atenția 

Calitatea cea mai nobilă a discipolului constă în a fi 
pe deplin atent şi prevenitor faţă de aproapele lui. 

Fii atent față de ceilalţi aşa cum Dumnezeu e plin 
de atenţie față de tine. 

Fii atent aşa cum e natura raţională, care ascultă 
apelul celei mai mici insecte şi al celei mai mici flori şi le 
oferă ploaia pe care o cer. 

Fii atent la voința Duhului Sfânt faţă de tine. 
Atenţia înseamnă să ştii cum să-L înalţi pe Dumnezeu 
în tine şi în ceilalți. 


Amabilitatea 
Iubirea te face amabil! 
Iubirea e prezentă în viaţa tuturor. 


Perspicacitatea 

Discipolul trebuie să fie foarte perspicace: să ştie 
cum să armonizeze contrariile şi să se polarizeze 
imediat. 

Sufletul discipolului trebuie să fie foarte perspicace. 

Este semnul unei conştiinţe treze. 


Contradicţiile 


Când apar contradicţiile, spune-ţi: „Dumnezeu e 
iubire!”. Apropie-te de Dumnezeu! 


Eroismul 

Discipolul trebuie să fie mai tare decât necazul lui şi 
să ştie că acesta vine şi apoi dispare. 

Trebuie să suporte, să reziste, să fie eroic! 

Fii îndrăzneţ şi mergi înainte! 

Calitățile discipolului sunt îndrăzneala şi hotărârea. 
Fără aceste calităţi, nu poate să reziste. 


Tu însuți şi ceilalți 
Când se înțelege pe sine, discipolul poate să-şi 
înţeleagă toți semenii. 


Lecţie 

Când maestrul îi predă o lecţie discipolului, acesta 
trebuie să se roage lui Dumnezeu ca să-l ajute să 
înţeleagă corect lecţia care i-a fost predată. 


Mâna providenței 

În tot ce se petrece în jurul lui, discipolul vede 
mâna iubitoare a lui Dumnezeu! 

Viaţa spirituală 

Discipolul trebuie să-şi petreacă viaţa aşa cum a 
prevăzut-o Dumnezeu! De aceea trebuie să ştie să 
îmbine cunoaşterea cu viaţa spirituală. 


Cunoaşterea lui Dumnezeu 

Dezvoltă-ţi inima ca să-i dăruiască minţii material 
de lucru. 

„Boul îşi cunoaşte stăpânul”. 


A venit acum timpul în care omul trebuie să-L 
cunoască pe Dumnezeu. 


Înțelegerea 

După ce ai dobândit cunoaşterea, poţi să depăşeşti 
suferința. Şi înţelegerea se află întotdeauna acolo unde 
domneşte iubirea. 


Supunerea 

Pentru discipol, e mai bine să se supună decât să 
solicite îndeplinirea unor dorinţe. Deoarece în supunere 
se împlineşte voinţa maestrului, în timp ce solicitarea 
exprimă voinţa discipolului. 


Răsplată 

Maestrul, în toată puterea sa, sălăşluieşte în 
sufletul discipolului care i-a primit cuvintele cele mai 
sfinte despre Dumnezeu. 

Cum poate discipolul să-l răsplătească pe maestru 
pentru cuvintele şi încurajările care i-au hrănit sufletul? 
Slujindu-L pe Dumnezeu cu toată fiinţa lui! 


Inima 
Inima discipolului trebuie să tresară întotdeauna de 
focul sfânt al iubirii, fără să fie vreodată mistuită. 


Severitatea 

Discipolul nu trebuie să fie tulburat de chipul 
maestrului. 

Când maestrul atinge un grad înalt de spiritualitate, 
chipul lui devine sever. 


Discipolul trebuie să descopere această stare şi s-o 
înțeleagă. 


Limba 
Limba discipolului nu trebuie să rupă oasele, ci să 
vindece rănile. 


Frumuseţea 
O vorbă plină de adevăr este frumuseţea 
discipolului! 


Frumuseţea este veşmântul adevărului. 


Subterfugiul 

Discipolul nu trebuie să cultive subterfugiul. 

Aceasta îl şi caracterizează, căci totul e firesc în 
viaţa lui. 


Creşterea 

Discipolul trebuie să crească! Trebuie să crească 
atunci când e lovit şi trebuie să crească atunci când e 
mângâiat. 

Discipolul trebuie să crească întotdeauna! 


Voința, inima şi mintea 

Discipolul are o sarcină triplă: să-şi dezvolte şi să-şi 
întărească voinţa, să-şi înnobileze şi să-şi purifice 
inima, să-şi lumineze şi să-şi fortifice mintea. 


Iubirea şi puritatea 
Prin iubire, discipolul dobândeşte puritate. 
Iubirea este o forță care se dezvoltă doar în puritate! 


Iubirea, înțelepciunea şi adevărul 

Discipolul care îşi iubeşte maestrul trebuie să 
păstreze mereu în inimă iubirea, înţelepciunea şi 
adevărul. 


Ştiinţa iubirii 

Ştiinţa iubirii e sublimă! 

Iubirea trebuie studiată aşa cum se studiază 
natura. Nu se poate studia natura după o singură 
floare. Formele nenumărate ale iubirii formează 
Absolutul. 


Viitorul 

Discipolul trebuie să-şi conceapă viaţa ca pe un 
progres spre un viitor sublim. 

Omenirea trăieşte în prezent. Viitorul aduce 
întotdeauna o evoluție a conştiinţei; trecutul 
corespunde unei involuții şi prezentul e provizoriu. 

Perspectiva unui viitor sublim trebuie să alimenteze 
prezentul discipolului. 


Discipolii buni 

Cei mai buni discipoli sunt cei care merg firesc; “i 
nu întârzie, nu se grăbesc, nu se opresc şi nu aleargă, 
se comportă natural. 

Ritmul cosmic se reflectă în viaţa lor! 


Parfumul 

Discipolul nu trebuie să dorească nimic în mod 
prematur. Nu trebuie să dorească să inspire un parfum 
puternic; n-ar putea să-l suporte. Parfumul poate fi atât 
de tare, încât s-ar putea să-i slăbească simţurile. 


Maestrul ştie de ce are nevoie discipolul. 
Discipolul ştie că fiecare lucru va veni la timpul lui. 


Recunoştința 

Discipolul trebuie să fie recunoscător pentru 
binefacerile maestrului şi să meargă înainte. 

Maestrul nu va permite niciodată ca discipolul să 
nu mai progreseze. 

Discipolul recunoaşte ajutorul pe care îl primeşte de 
la maestru şi de la Cerul întreg. Asta îi insuflă 
recunoştinţă şi devoțiune clipă de clipă. 


Armonia naturală 
Prima lucrare a discipolului trebuie să fie să-şi 
dezvolte în caracter o armonie naturală. 


Studiul 

Ce este cel mai important pentru cel flămând? 

Pentru discipol, lucrul cel mai important este 
dorinţa irezistibilă de a învăţa. Studiul este prioritar şi 
depăşeşte totul. Restul e secundar. 

Discipolul începe prin a se ocupa de sămânță, în 
timp ce lumea caută livada care dă deja fructe. În 
aceasta constă diferența. Dar astfel de livezi nu se 
găsesc nicăieri. 

Discipolul studiază ca să împlinească voia 
Domnului! 


Polarizarea 

Discipolul trebuie să ştie să se polarizeze şi să-şi 
sporească magnetismul. Se ataşează de polul pozitiv al 
existenţei şi lucrează cu el. 


Trăsături distinctive 

Discipolul poate să se transforme, dar trăsăturile 
fundamentale aşezate în el de Creator nu trebuie să se 
schimbe. El este ce a aşezat în el Dumnezeu. 


Specificitate în dezvoltare 

Discipolul nu trebuie să ia exemplu de la ceilalţi! 

Fiecare îşi urmează propria cale. Dacă eşti râu, 
trebuie să curgi; dacă eşti copac, trebuie să creşti; dacă 
eşti fruct, trebuie să te coci. 

Fiecare lucru trebuie să se dezvolte şi să se 
împlinească potrivit naturii sale! 


Înflorirea iubirii 
Când discipolul e bolnav, trebuie să-şi sporească 
iubirea, şi se însănătoşeşte îndată. 


Binele 

Binele este esenţa omului! 

Discipolul trebuie să-l cultive în el. De aceea a fost 
trimis pe pământ. 


Voința de bine 

Omul are nevoie de voinţă ca să manifeste binele. 

Ca să înainteze spre înălțimi, are nevoie de voinţă. 
Şi nu te poţi ridica decât cu binele. Pentru rău, nu e 
nevoie de voinţă. E de ajuns să intri în curentul lui ca 
să te ia cu el. 

Pentru bine trebuie să ai voinţă! 


Evoluţia 


Pentru discipol, evoluţia înseamnă ridicarea spre 
condiţiile în care sufletul său poate să crească şi să se 
dezvolte corect. 

Este un proces neîntrerupt de trezire şi de eliberare. 

Este discipol cel care lucrează conştient în această 
direcţie; el participă la mersul colectiv al evoluţiei. 


Inteligența obiectivă şi cea subiectivă 

Discipolul trebuie să-şi dezvolte inteligenţa obiectivă 
ca să dezvolte observarea concretă a ceea ce Îl 
înconjoară, nimic mai mult. 

Trebuie ca el să-şi dezvolte inteligenţa subiectivă ca 
să poată trăi corect stările interioare. 

Inteligența obiectivă se ocupă de fapte şi inteligenţa 
subiectivă, de legi. Dar niciuna dintre ele nu este încă 
inteligența principiilor. 


Pasivitatea 

Dacă vrea să fie receptiv, discipolul trebuie să 
manifeste în mod exclusiv o inteligență pasivă față de 
Dumnezeu. 

Smerenia face sufletul apt pentru receptivitate. 


Albastrul şi albul 

Discipolul trebuie să aibă înlăuntrul său lumina 
albastră şi lumina albă. Ele îl vor ajuta să se 
spiritualizeze. Discipolul trebuie să folosească acţiunea 
dătătoare de viaţă a diferitelor raze luminoase pentru 
înălțarea sa. 


Două obiecte 

Concentrarea este starea naturală a discipolului. 
Când îşi îndreaptă conştiinţa spre mai multe obiecte, 
două sau mai multe, unele legate de lumea materială şi 
altele de cea spirituală, şi acestea se amestecă, 
discipolul se risipeşte. Nu trebuie să admită asta. 
Trebuie să se concentreze doar în direcţia în care se află 
înălțarea tuturor sufletelor, inclusiv al lui, deasupra 
ambițiilor personale. 


Farfuria mare 

Unii discipoli folosesc târnăcoape mici şi apoi cer o 
farfurie mare. 

lată de ce, uneori, maestrul duce discipolul lângă 
târnăcoape, ca să-şi aleagă unul el însuşi, şi farfuria o 
să-i fie pe măsura săpăligii. 


„Da” şi „nu” 

Discipolul trebuie să fie ferm în principii, ca să 
poată spune „da” sau „nu”. Când un lucru nu se poate 
aplica în numele unui principiu, el zice „nu”! Când 
trebuie să fie aplicat, zice „da”! 


Iubirea şi sensul 

Discipolul trebuie să ştie că o existenţă fără iubire 
este imposibilă. 

În iubire, totul capătă sens. 


Iubirea şi rațiunea 

Numai iubirea poate să atenueze lucrurile şi numai 
raţiunea poate să le dea valoare. 

Blândeţea este manifestarea exterioară a iubirii. 


Dorinţele false 

Discipolul trebuie să se ferească de dorinţele false; 
ele sunt distructive. Dorinţele naturale ale sufletului 
sunt sfinte şi îl înalţă. 

O dorinţă naturală este conformă cu voinţa divină, 
vine de la Dumnezeu! 

O dorinţă naturală aduce o viaţă plină. 


Îndoiala 

Când se  îndoieşte, discipolul îşi pierde 
magnetismul, precum şi expresia de dinainte, naturală 
şi atrăgătoare. 


Intuiţia şi rațiunea 

Discipolul trebuie să-şi urmeze firea. Unii 
progresează acționând conform propriei intuiții, alţii, 
grație gândirii lor. 


Planul Creației 

Când discipolul nu trebuie să se preocupe de felul 
în care se dezvoltă, îi este de ajuns să învețe. 

Această problemă nu face parte din planul lui, ci 
din planul divin al Creaţiei. 


Victoria 

Când discipolul triumfa, se bucură, aşa cum se 
bucură şi maestrul de victoria acestuia. 

Discipolul poate să învingă dacă cheamă în ajutor 
forțele Cerului! 


Puritatea discipolului 


Nimic nu trebuie să murdărească puritatea 
discipolului. Când e pur şi îşi protejează puritatea, îl 
bucură pe maestru. 


Binele 

Discipolul bun este instruit şi aplică în viață 
cunoştinţele dobândite. 

Manifestarea exterioară a iubirii este binele! 


Sacrificiul şi înțelepciunea 
Discipolul bun se sacrifică. 
Discipolul bun este înţelept. 


Adevărul 
Discipolul bun iubeşte adevărul. Tocmai după acest 
criteriu îl apreciază maestrul. 


Binele 

Discipolul trebuie să ştie că maestrul doreşte 
întotdeauna ce e mai bun pentru el. Maestrul doreşte ca 
el să poate să suporte încercările şi să învingă ispitele. 


Tinereţea 

Cel ce trăieşte în iubire este tânăr întotdeauna. 

Bătrâneţea nu există pentru discipol, el trăieşte în 
iubire şi tocmai de aceea e discipol. 

Lumea nu înţelege iubirea. 

Cel ce trăieşte în iubire rămâne mereu tânăr! 


Încercările 


După ce discipolul a fost acceptat de maestru, trece 
prin încercări grele ca să-şi dovedească iubirea. Numai 
discipolul care iubeşte le va suporta. 

Iubirea rezistă la tot! 


Iubirea şi pacea 

Dacă discipolul va trăi în pace, va şti că simte 
iubirea adevărată. 

Dacă iubirea nu poate să aducă pace, nu e iubire. 


Adevărul şi iubirea 

Discipolul trebuie să acţioneze întotdeauna întru 
adevăr şi iubire. 

Iubirea rezolvă totul. Nimeni nu e mai nobil şi mai 
presus de ea. 

Adevărul îl eliberează pe discipol. El este forţa care 
face omul să avanseze în viaţa veşnică. 


Adevărul 

Când discipolul se află pe punctul de a minţi, să-şi 
amintească cuvintele maestrului: „Adevărul ne aparţine, 
nu minciuna!”. Şi, dacă e discipol, nu va minţi! 


Încercarea 

Discipolul trebuie să ştie că nu va trece niciodată de 
două ori prin aceeaşi încercare. De aceea, trebuie să se 
străduiască s-o treacă cu bine. Dacă n-o suportă, 
ratează încercarea. I se va da alta, dar prima nu se va 
repeta. 


Adevărul 
A spune adevărul este o operaţie fără anestezie. 


Discipolul trebuie să fie pregătit să suporte 
adevărul! Atunci e puternic. 

El ştie că adevărul, în esenţa lui, este întotdeauna 
blând! 


Răspunsul 

Există întrebări la care discipolul trebuie să 
răspundă cu sinceritate. Dacă răspunde ambiguu, nu 
spune adevărul. 

Un maestru cunoaşte adevărul. Numai un discipol 
este supus la această încercare. 


Puterea şi noblețea 
Un discipol e puternic, dar numai când nu face rău. 
În asta stă noblețea lui! 


Cunoaşterea şi iubirea 

Discipolul trebuie să tindă spre dobândirea unei 
cunoaşteri, dar cu iubire. 

O cunoaştere obţinută fără iubire înjoseşte; o 
cunoaştere dobândită cu iubire înnobilează. 

Aceasta este cunoaşterea adevărată! 


Pacea 

Discipolul trebuie să fie întotdeauna calm, nu 
numai în aparenţă, ci şi în adâncul sufletului. 

Omul păcii iradiază o lumină supranaturală care le 
aduce armonie celor din jurul lui. 

Pacea mărturiseşte prezenţa Duhului Sfânt! 


Sentimentele sfinte 

Discipolul nu trebuie să-şi vândă sentimentele 
sfinte. 

Altruismul este calitatea iubirii. 

În iubire, totul are valoare. 


Păcatul 

Dacă discipolul primeşte păcatul care vine la el, 
pierde totul imediat. 

Discipolul este puternic nu numai când dobândeşte 
bogății, ci şi când ştie să le păstreze. 


Iubirea 

Dacă vrea să trăiască în iubire, discipolul nu 
trebuie să se murdărească. 

O clipă trăită lângă izvorul iubirii este mai valoroasă 
decât o sută de coroane regale! 


Fructele 

Discipolul trebuie, de asemenea, să poată să se 
hrănească doar cu fructe. Îi vor insufla gânduri clare şi 
sentimente curate. Şi îşi va dezvolta voinţa. 

În o sută de ani, bucătăria se va modifica. În zilele 
noastre, femeile îşi petrec o mare parte din viaţă în 
bucătărie şi bărbaţii muncesc doar pentru mâncare. 


Planul mental 

Când discipolul este în stare de meditaţie şi de 
concentrare, nu trebuie să-l distragă nimic şi trebuie să 
fie în armonie cu gândurile şi să trăiască în planul 
mental. 


Maestrul 

Fără un maestru, inițierea este imposibilă! 

Maestrul îi este indispensabil discipolului. El îi va 
da direcţia corectă în existenţa lui pământească şi sus 
în lumea invizibilă. 

Numai cel ce a parcurs drumul şi îi cunoaşte toate 
detaliile poate să-l dezvăluie. 


Suferința 

Pe pământ, suferinţa este starea cea mai 
admirabilă. 

Prin ea învaţă discipolul cele mai bune lecţii. 

Prin suferinţă, discipolul se înalță. 

Prin suferință, conştiinţa se trezeşte. 


Scopurile 

Scopul discipolului, Dumnezeu, se găseşte în el 
însuşi. lată de ce îl poate atinge fără obstacole. 
Discipolul trăieşte în bucurie pentru că poartă în el 
plenitudinea. 

Oamenii îşi caută scopul în exterior şi de aceea au o 
viaţă jalonată de decepţii. 


Suferințele şi adevărul 
Când discipolul va înţelege corect suferințele, va 
înţelege adevărul. 


Inutilul 

Discipolul nu trebuie să dorească mai multe 
suferințe şi mai multe bucurii în viață decât îi sunt 
necesare. Ele sunt inutile. 

Suferințele aduc mai multă umiditate şi bucuriile, 
mai multă lumină şi căldură. 


Suferințele 
Discipolul nu va fi întrebat prin ce încercări a 
trecut, ci ce anume a reținut. 


Cunoaşterea 
Discipolul îşi va cunoaşte maestrul după ce îşi va 
înălța conştiinţa până la lumea divină. 


Răbdarea 

Ai răbdare, discipolule, tu care eşti învăţăcelul meu! 

Răbdarea este una dintre cele mai sublime calităţi 
ale lui Dumnezeu. 

Răbdare, discipolul meu, răbdare, răbdare! 


Puritatea 

Discipolul trebuie să aibă întotdeauna sufletul 
curat. Principiul învăţăturii noi este ca discipolul să 
păstreze întotdeauna puritatea lui şi a celorlalți. 


Evidență 

„Îţi mulţumesc, Doamne, pentru iubirea Ta, Ție, 
care m-ai creat în aşa fel încât să pot acţiona!” 

Când discipolul experimentează anumite dificultăţi, 
să-şi spună: „Dumnezeu e în mine şi El îmi permite să 
acţionez. În numele iubirii divine, nu există nu pot! 
Dumnezeu e iubire!” 


Cele două extreme 
Discipolul trebuie să se protejeze de două extreme: 
dacă inima i se răceşte, devine o bucată de gheaţă; dacă 


mintea i se aprinde prea mult, e tulburată de curenți 
furtunoşi. 

Inima trebuie să fie caldă şi mintea trebuie să fie 
luminată. 


Iubirea 

Iubirea discipolului trebuie să se purifice constant 
ca să se contopească cu iubirea maestrului. 

Ce este mic nu se poate ridica până la mare decât 
prin iubire. Numai iubirea face mare ce e mic. 

Numai iubirea face să coboare ce e mare spre ce e 
mic. 

Numai iubirea poate pune ce e mic în slujba 
sublimului. 


Blândeţea 

Numai discipolul dominat de blândeţe poate să 
emane în jur unde care îi permit să înţeleagă marea, 
sublima iubire. Această iubire divină este tot ce e mai 
sfânt pe pământ. 

Numai iubirea divină e iubire! 


Excursia 

Când discipolul se află în excursie în munţi, e bine 
să se roage şi să practice exerciţiile de gimnastică la 
altitudinea cea mai mare. 


Dincolo de teamă 

Când vine, răul aduce teama. 

Discipolul trebuie să-şi zică: „Fără teamă!, 
înțelegând prin aceasta: „Dumnezeu e mai puternic”. 


Din iubire 


Discipolul trebuie să facă totul din iubire! 
Orice lucru care se face fără iubire este criminal. 
Totul cu iubire! 


Virginitatea 
Discipolul trebuie să fie virgin. 
Virginitatea este o calitate a sufletului. Nu e fizică. 


Armonia 

Discipolul trebuie să se  armonizeze cu 
Atotputernicul şi să se apropie de El cu încredere totală 
şi fără teamă. Armonia este o condiţie pentru o relaţie 
între el şi Absolut. 


Bucuria 

Discipolul care merge pe drumul cel bun este 
bucuros. 

Bucuria discipolului vine din interiorul lui ca un 
izvor. Oamenii mundani încearcă să ridice vălul ca să 
vadă de unde vine această bucurie, dar nu pot. O caută 
în exterior, dar acolo nu e nimic. 

Bucuria discipolului vine dinăuntru. 


Creşterea 
Iubirea ta să crească! 
Discipolul trebuie să crească zi de zi în iubirea lui! 


Cunoaşterea lui Dumnezeu 
Această cunoaştere înseamnă a-l primi şi a-l 


cunoaşte iubirea. 


Relația corectă 


Dacă iubeşti un om, iubeşti tot ce iubeşte el. 
Discipolul care îşi iubeşte maestrul iubeşte toate 
recomandările lui! 


Lucrul important 

Pentru discipol, important este să accepte iubirea 
divină. Este important ca această iubire să devină o 
necesitate în existenţa lui; trebuie ca el să trăiască în 
această iubire, s-o posede, s-o respire, pentru ca viaţa 
lui să aibă sens. 


Şcoala orientală 

În Scoala orientală, discipolul trecea cu succes 
încercări provocate artificial. În zilele noastre, 
discipolului i se propun doar încercări naturale şi 
trebuie şi el să le treacă cu succes. Cineva vine să te 
vadă şi e grosolan cu tine. Fii erou şi spune-i cu iubire: 
„Vino şi mâine să mă vezi!”. 


Cu Dumnezeu 

Discipolul trebuie să simtă în mod conştient 
legătura vie care îl uneşte cu Dumnezeu. Nu trebuie să 
se oprească la consecințe, ci mai curând la principii. 


Tăcerea 

Când maestrul vorbeşte, discipolul tace. 

Când maestrul tace, discipolul e pus la încercare. 

Cea mai plăcută artă, pe care discipolul o poate 
aplica cel mai uşor, este arta de a tăcea şi de a asculta. 


Binele 
Discipolul trebuie să tindă spre bine! 


Binele e rodul iubirii; iubirea e rodul duhului; 
duhul e manifestarea lui Dumnezeu! 


Filosofia 

În viaţa sa, discipolul trebuie să ştie să filosofeze. 

Trebuie să ştie să rezolve toate problemele. Oamenii 
mundani se ocupă de cele mai importante şi el, 
discipolul, le rezolvă pe cele mai mici. 


Şcoala divină 

În Şcoala divină, discipolul trebuie să fie stăpân pe 
sine. 

Stările cele mai sfinte ale sufletului nu se expun în 
exterior. 


Nu imediat 

Maestrul nu-i dă imediat discipolului ceea ce cere, 
ci îl lasă să trăiască un timp cu acel gând, ca discipolul 
să aibă timp să-şi pună la încercare dorinţa. 

Dacă dorinţa e spirituală, se va menţine; dacă e 
materială, va dispărea. 


Stabilitatea 

Discipolul este pus la încercare întâi în privința 
stabilităţii. Abia după aceea îi vor fi destăinuite unele 
adevăruri. 


Disciplina şi libertatea 

Discipolul trebuie să-şi impună el însuşi un 
regulament de conduită! Dacă el va fi impus din 
exterior, va fi o constrângere. 

În viaţa discipolului, nimic nu este impus cu forţa. 


El realizează totul inspirat de libertatea interioară. 


Detaliile 

Discipolul este pus la încercare în privinţa lucrurilor 
mărunte şi, dacă este atent la detalii, va fi foarte 
câştigat. 


Experiențele intense 

Toate experienţele intense ale discipolului trebuie să 
fie interioare, abia să atingă exteriorul. 

Atunci sunt profitabile. 


Profunzimea 

Discipolul trebuie să treacă prin suferinţe mari ca 
să dobândească o anumită forţă de caracter fără de care 
nu poate să învingă. Forţa este conţinutul lucrurilor a 
căror grandoare indică forma. Sentimentele pot să fie 
puternice şi intense. 

Intensitatea este deja a patra dimensiune. 


Discipolul bun 

Discipolul nu trebuie să critice niciodată atitudinea 
maestrului său, dacă vrea să fie un discipol bun. 
Maestrul are mai multă ştiinţă decât el. Trebuie să fie 
întotdeauna fericit să-i primească instrucţiunile şi să-şi 
zică: „Este pentru binele meu. Aceasta este dorinţa 
maestrului meu. O voi îndeplini cu bucurie şi cu 
iubire!”. 


Iubirea de Dumnezeu 
A-L iubi pe Dumnezeu înseamnă a răspândi pe 
drumul tău firele luminoase tesute de puritate. 


Când discipolul îl iubeşte pe Dumnezeu, începe o 
viață corectă şi domină toate situaţiile. 


Milostivirea 

Astăzi, natura este mai mult milostivă decât 
austeră. Apreciem aceste două calităţi, dar preferăm 
milostivirea. Numai Dumnezeu e milostiv. 

Milostivirea calmează şi iubirea întăreşte. 


Iubirea sufletului 

În lume, sufletul omenesc îşi caută preaiubitul, pe 
Dumnezeu. Când îl întâlneşte, se trezeşte. 

Ce schimbare are loc atunci în tine! Eşti deja fiu al 
luminii. 

Respiri în jur parfumul dulce al miilor de flori. 

Lumina mângâie deja întreaga creaţie divină. 

Zăpezile şi gheţurile se topesc. 

Te afli deja în ţara în care soarele luminează şi 
lumina lui va arde veşnic. Pentru că de acum înainte nu 
va mai fi noapte! Lacrimile ochilor tăi s-au uscat deja. 

Poţi să auzi de pe acum muzica cerească ce răsună 
peste tot. Parcă ar emana din toate stâncile, din toate 
piscurile, din toate izvoarele, pajiştile, florile, copacii şi 
din toate stelele! Toate vorbesc şi tu le înţelegi limbajul! 
Este cântecul lor de rugăciune înălțat către 
Atotputernic! 

Ape cristaline curg în jurul tău aducându-ţi 
nemurirea; pomi înfloriţi te înconjoară oferindu-ţi lună 
de lună fructele lor, în timp ce frunzele slujesc la 
vindecarea popoarelor. 


Din iubire pentru Dumnezeu, iubeşti întreaga lume, 
pentru că vezi în toţi oglindirea frumuseţii Sale. Şi 
iubirea lor pentru tine este iubirea lui Dumnezeu. 

Tu deja nu mai iubeşti, ci eşti tu însuţi iubire, 
puritate, inocenţă, lumină! 

Tot ce faci, faci în numele Domnului. 

Îţi întorci privirea roată şi peste tot se vede doar 
frumuseţe! 

Şi zici: „Acum, am înţeles că planul Creaţiei este 
planul iubirii! Totul este iubire, totul este adevăr”. 


Este iubirea sufletului! 


LA FAPTE! 


Sufletul trezit zice: Noaptea lungă a trecut! 

Vălul mi-a căzut de pe ochi şi înţeleg în sfârşit că: 

Totul e frumuseţe! Totul e bucurie! 

Totul e puritate! Totul e iubire! 

Îi iubesc pe toţi oamenii, fiindcă poartă în ei 
frumuseţea, bucuria, puritatea şi iubirea! 

Voi merge la cei care n-au credință, ca să le 
dăruiesc din lumina în care trăiesc. 

Voi merge la cei care plâng, ca să-mi împart cu ei 
bucuria. 

Voi merge la deznădăjduiţi, ca să-i consolez. 

Voi merge la cei care se îndoaie sub poveri şi le voi 
dărui iubirea mea! 

Voi merge la toţi ca să le aduc pacea mea. 

Şi asta e bucuria mea! 

Pentru că toți sunt în mine şi eu sunt în ei. 

Mă pun în mişcare ca să slujesc. 


CUPRINS 

